הוועדה המיוחדת לצמצום פערים חברתיים בפריפריה, כנסת 25, פרוטוקול מספר 13, 2023-07-12 00:00

אברהם בצלאל: בוקר טוב לכולם

אברהם בצלאל:  אני מברך על בואכם לבניין, למשכן הכנסת

אברהם בצלאל:  בוקר טוב, אנחנו נמצאים ב-12 ביולי

אברהם בצלאל:  ככה דבר פתיחה, כי הדיון אמנם ביקש אותו יוראי וזה רק מראה שזה לא משנה קואליציה, אופוזיציה, אבל כשמגיעים בשביל לעשות בשביל לעבוד, אז גם אם הבקשה מגיעה מאיש אופוזיציה אנחנו מקיימים את הדיונים האלו, כי זה דברים מאוד מאוד חשובים

אברהם בצלאל:       בהזדמנות זאת, יוראי, תן לי ככה מילה אחת להגיד על, אתה יודע, מה שקורה ברחובות

אברהם בצלאל:  צריך להגיד, אתה יודע, אפשר למחות וזה חשוב מאוד, באמת

אברהם בצלאל:  אבל לדעתי אנחנו שורפים לעצמנו את המדינה

אברהם בצלאל:  אני שומע מאנשים אתמול שנתקעו שעות בכביש 443

אברהם בצלאל:  באמת, זה דברים לפעמים של פיקוח נפש

אברהם בצלאל:  אני אומר את זה בשיא הרצינות

אברהם בצלאל:  למה אני אומר את זה פה? כי דבר ראשון, יש שצופים בנו

אברהם בצלאל:  דבר שני, יושבים פה אנשים מכובדים, כל אחד באשר הוא

אברהם בצלאל:  ולא משנה מה הדעות שלנו

אברהם בצלאל:  אבל בסוף אנחנו צריכים לדעת דבר אחד: יש למחות ויש להתנהג בצורה שמתנהגים, שאני חושב שזה פוגע בכולנו

אברהם בצלאל:  זה כבר לא פוגע בימין או פוגע בשמאל

אברהם בצלאל:  אנשים גם מהשמאל אתמול ישבו בפקקים שעות

אברהם בצלאל:  אני יכול להגיד לך שעובדי כנסת שאמרו לי שהם יצאו מאלעד בשעה 9:00, הם הגיעו לפה ב-12:30

אברהם בצלאל:  דבר ראשון הם חיפשו את השירותים הכי קרוב, כי פשוט לא ידעו מה קורה להם עוד רגע

אברהם בצלאל:  שלוש וחצי שעות בדרך

אברהם בצלאל:  הם הרגישו כמו איזה טיסה עכשיו

אברהם בצלאל:       אני חושב שהדבר הזה צריך להיפסק וכמה שיותר מהר

אברהם בצלאל:  ולהוכיח, דווקא להוכיח בתקופה הכי קשה הזאת שאפשר לעבוד ביחד

אברהם בצלאל:  שאנחנו פה למען העשייה, למען התושבים

אברהם בצלאל:  כי לשם זה נבחרנו

אברהם בצלאל:  אנחנו צריכים, חייבים, כן? חייבים בעת ובעונה הזאת פשוט לשלב ידיים ולעבוד ולעשות למען הציבור

אברהם בצלאל:  כי פשוט, לצערי הרב, אני מרגיש שהרבה אנשים במדינה ובפרט באופוזיציה שכחו לשם מה נשלחנו

אברהם בצלאל:  וזה לא משנה מה דעותינו

אברהם בצלאל:  יש איזה תחושה ויותר מתחושה שהמטרה האמיתית היא זה רק להפיל את ממשלת ימין

אברהם בצלאל:  וזה לא משנה מה יקרה

אברהם בצלאל:  לא משנה מה נעשה ולא משנה עם יפסיקו כיום את עילת הסבירות, שבאמת מי שמבין מה זה עילת הסבירות, באמת האם זה סביר שאני אמנה את יוראי כשר או לא

אברהם בצלאל:  האם זה סביר או לא סביר? לא אם זה חוקי או לא חוקי, לא אם מותר או לא מותר

אברהם בצלאל:  הכול אם זה סביר או לא סביר

אברהם בצלאל:  ועל זה, תראו מה שקורה בנתב"ג ובאמת מקומות

אברהם בצלאל:  אנחנו פוגעים בעצמנו בסוף

אברהם בצלאל:  כשאתה רואה את נתב"ג אתמול, את כל הבלגן שאנשים לא מצליחים לטוס בזמן, שאנשים מפסידים זה

אברהם בצלאל:  בסוף גם אנחנו, גם ימין וגם שמאל, רוצים לצאת לטייל

אברהם בצלאל:  יוצאים לפעמים לדברים מאוד מאוד חשובים

אברהם בצלאל:      נכון שזה לא הדיון, אבל אני פשוט הרגשתי צורך, לאור, אני עצמי לא יצאתי אתמול מחוץ לעיר לדברים חשובים, כי פשוט ידעתי שאולי בדרך אני אתקע

אברהם בצלאל:  ואני מבין שכמונו הרבה אנשים הפסידו דברים חשובים

אברהם בצלאל:  ולכן הרגשתי צורך להתחיל בפתיחת דבריי לדבר על הנושא הזה

יוראי להב-הרצנו: טוב, בסדר

אברהם בצלאל: יוראי, אתה יודע איך אומרים, דברי חכמים בנחת נשמעים

אברהם בצלאל:  אנחנו כולנו בנחת, כולנו בזה

אברהם בצלאל:  איך אומרים? גם ביקורת בונה חשובה לכולנו

אברהם בצלאל:       הנושא היום נושא חשוב מאוד, זיהום האוויר בעיר אשדוד, ברובע הצפוני של העיר

אברהם בצלאל:  אני יודע שכבר היו כמה דיונים על הנושא הזה ולצערי הרב לא נעשה דבר עד עכשיו

אברהם בצלאל:  קראתי גם את דוח מבקר המדינה מחודש מאי

אברהם בצלאל:  רק להבין שיש למעלה מ-5,000 נפגעים בתקופה האחרונה מזיהום האוויר שם

אברהם בצלאל:  הוא דבר בלתי נתפס, בלתי סביר בעליל

אברהם בצלאל:  אני מדבר גם על האכיפה עצמה, שאני ראיתי, אני מקווה שהמשרדים נמצאים איתנו? איכות הסביבה נמצאים איתנו פה? המשרדים הוזמנו, הגיעו? איגוד ערים?      אני אומר, יש לך למעלה מ-5,000 נפגעים שתועדו רק במערכות המשרד משנת 2018 עד 2022

אברהם בצלאל:  זה דבר בלתי נתפס

אברהם בצלאל:  אני לא מדבר על 31 מיליארד שקלים שהפסידו, כן? נזק כלכלי בעשור האחרון

אברהם בצלאל:  שגם על זה, אני לא יודע מה, מי נותן את הדעת ומה קורה עם הדבר הזה

אברהם בצלאל:  יש את כמובן הסיכון הביטחוני

אברהם בצלאל:  חומרים מסוכנים שנמצאים באזור הזה

אברהם בצלאל:  ומעל הכול, זה הדבר הבריאותי

אברהם בצלאל:  שזה, איך אומרים? הכי חשוב

אברהם בצלאל:  ולצערנו הרב, ככה וככה תוחלת החיים באזורים כאלו הם פחות מהמרכז עצמו

אברהם בצלאל:  גם בשל העדר רפואה כמו שצריך באזורים האלה

אברהם בצלאל:  אז בוודאי להוסיף עליהם עוד דבר כבד כזה הוא דבר קשה

אברהם בצלאל:       אני אשמח מאוד לשמוע דבר ראשון את יוראי, נתחיל איתו

אברהם בצלאל:  ונמצאת איתנו גם בזום, אני מקווה, גב' שרון מרק, סגנית ראש עיריית אשדוד לשעבר, חברת מועצה היום, שמלווה הרבה שנים את הדבר הזה

אברהם בצלאל:  אני אשמח גם לשמוע אותה

אברהם בצלאל:  נשמע את כולם

דרור אהרון: רק אני פשוט צר לי שאני ראש מועצת גן יבנה, וצר לי מאוד שלא זומנתי לדיון הזה, נודע לי עליו באקראי

דרור אהרון:  ואני חושב שגן יבנה - - -     

אברהם בצלאל: דבר ראשון, אני מתנצל בשמי ובשם מנהלי הוועדה

אברהם בצלאל:  אין פה שום כוונת מכוון בנושא הזה

דרור אהרון: לא, לא, אני לא אמרתי שזה מכוון

דרור אהרון:  אבל אני חושב שזה נושא מהותי לגן יבנה

אברהם בצלאל: דבר ראשון, אני שמח שאתה איתנו

אברהם בצלאל:  אני שמח שאתה איתנו למרות זאת

אברהם בצלאל:  אני אומר, אם מישהו לא הוזמן, הוא אומר שלא הוזמן - - -     

קריאה: זה לא דרכנו, טוב, אחרי זה נדבר על זה

אברהם בצלאל: ידידי, קיבלנו את ההערה

אברהם בצלאל:  הערה בונה שבעזרת השם נקווה שדברים כאלה לא יקרו

אברהם בצלאל:  וגם אם יקרו, כולנו בני אדם

דרור אהרון: הכול בסדר

אברהם בצלאל: אוקיי

אברהם בצלאל:  יוראי?     

יוראי להב-הרצנו: כן, ראשית כל, חבר הכנסת אברהם בצלאל, תודה רבה לך על שבחרת לקיים את הדיון הזה

יוראי להב-הרצנו:  ואני חושב שהוא מאוד מאוד חשוב, כי הוא מתעסק בחיים של אנשים

יוראי להב-הרצנו:  כי זיהום אוויר הורג

יוראי להב-הרצנו:  הוא הורג 2,500 אנשים בישראל כל שנה

יוראי להב-הרצנו:  עכשיו, כשקיבלתי את הפניות מהתושבים על מפגעי ריח חריפים שפשוט אי אפשר לסבול אותם, שמפריעים לשנתם של התושבים, של הילדים שלהם – מודה, לא האמנתי

יוראי להב-הרצנו:  חשבתי שהם מגזימים

יוראי להב-הרצנו:  ואז הוזמנתי לבית של משפחת דנן, בשכונת נאות שמיר ביבנה

יוראי להב-הרצנו:  וכשיצאנו מהרכב, כשחנינו את הרכב בחניון של הבניין, נדהמתי

יוראי להב-הרצנו:  כי הריח היה כל כך חריף

יוראי להב-הרצנו:  ואז עלינו לסלון של המשפחה והריח המשיך ועוד הוא החריף

יוראי להב-הרצנו:  וכל, שאלתי תסגרו את החלונות, תסגרו את הדלת של המרפסת

יוראי להב-הרצנו:  הכול היה סגור והריח היה בלתי נסבל

יוראי להב-הרצנו:  באמת, זה גרם, ריחות שאני לא נשמתי ולא הכרתי

יוראי להב-הרצנו:  וישבתי בבית של המשפחה והם תיארו לי שזה המצב של החיים שלהם

יוראי להב-הרצנו:  שהם יושבים בבית ויש גלי ריח, חריפים יותר, חריפים פחות

יוראי להב-הרצנו:  וכשהם פונים לרשויות לא היה ולא נברא

יוראי להב-הרצנו:  לא מכירים מהיכן הריחות מגיעים, לא מזהים ניטור, מהיכן זה מגיע

יוראי להב-הרצנו:  לא יודעים איך לטפל בזה

יוראי להב-הרצנו:  תתמודדו

יוראי להב-הרצנו:  זאת התחושה של התושבים

יוראי להב-הרצנו:       עכשיו, כשאתה מבין שהנתונים הם חריגים, כי בשנתיים האחרונות חלה עלייה של 107% בפליטות חומרים שמוכרים ומזוהים כמסרטנים באזור התעשייה של אשדוד

יוראי להב-הרצנו:  אתה מבין שהדברים הם בלתי נתפסים

יוראי להב-הרצנו:  עכשיו, צריך להבין שהזיהום הזה, כדי לאפשר את פעילות התעשייה, הוא לא כלכלי

יוראי להב-הרצנו:  הערכות המדינה הן שהעלות של הזיהום של תחנת הכוח אשכול באשדוד מוערך על ידי הממשלה ב-455 מיליוני שקלים כל שנה והזיהום מבית הזיקוק שם ב-174 מיליון שקלים כל שנה

יוראי להב-הרצנו:  זה העלות ההחצנות של אותו זיהום

יוראי להב-הרצנו:       עכשיו, במשרד להגנת הסביבה, על כל אזור הדרום, שהוא רוב מדינת ישראל, יש שלושה תקנים של אכיפה ופיקוח

יוראי להב-הרצנו:  מתוכם רק שניים מאוישים

יוראי להב-הרצנו:  שני אנשים שאמורים לאכוף ולפקח שהמפעלים ותחנות הכוח לא מזהמים מעבר להיתר הפליטה שלהם

יוראי להב-הרצנו:  עכשיו, זה בלתי נתפס

יוראי להב-הרצנו:  צריך להגדיל את התקינה

יוראי להב-הרצנו:  צריך לראות שהתקנים שכן יש מאוישים

יוראי להב-הרצנו:  מדובר בחיים של אנשים

יוראי להב-הרצנו:  תחשוב אתה, אברהם, איך אתה היית מרגיש אם אתה יודע שהילדים שלך הולכים לישון ונושמים חומרים רעילים שאי אפשר לזהות אותם

יוראי להב-הרצנו:  לא יודעים מאיפה הם מגיעים ואין פתרונות עבורם

אברהם בצלאל: יש אחוז מסרטנים, אם אני מבין, מהחומרים האלו

יוראי להב-הרצנו: כן

יוראי להב-הרצנו:  החומרים האלה מסרטנים, גורמים לתחלואה

יוראי להב-הרצנו:  עכשיו, אני אומר לך, אני ביקשתי את הישיבה הזאת כי אני חושש שאנחנו מייצרים כאן, שהמדינה מייצרת פה אירוע של מפרץ חיפה 2, רק באזור אשדוד והסביבה

יוראי להב-הרצנו:  מטרופולין אשדוד

יוראי להב-הרצנו:  יושב פה ראש מועצת גן יבנה, אז גן יבנה ויבנה ואשדוד

יוראי להב-הרצנו:  מדובר פה במטרופולין של מאות אלפי אנשים שאנחנו פשוט מייצרים מפרץ חיפה 2

יוראי להב-הרצנו:      עכשיו, אני באוקטובר 2022 פניתי לשרה להגנת זנדברג עוד, בהקשר הזה

יוראי להב-הרצנו:  והיא דיווחה לי שהיא הנחתה להקים, לייצר תוכנית פעולה של המשרד והאיגוד ערים לטפל באזור התעשייה אשדוד, מהבחינה הזאת

יוראי להב-הרצנו:  ואני רוצה להבין איפה עומד הצוות הזה שהוקם

יוראי להב-הרצנו:  מה המסקנות? מה כבר בוצע, מה הולך להיות מבוצע? האם הם ניטרו היכן, מה המפעלים שמהם מגיעים אותם מפגעי זיהום אוויר

יוראי להב-הרצנו:  והאם בכוונתם לבצע סקר סיכונים למה המשמעות של להעביר חלק מהפעילות של מפעל חיפה לאזור של אזור התעשייה באשדוד

יוראי להב-הרצנו:  כי הרי אנחנו יודעים שמפנים את אזור התעשייה בחיפה ועכשיו הולכים להעביר

יוראי להב-הרצנו:  זה ממש, אנחנו מנהלים את זה קומה מתחת בוועדת הפנים

יוראי להב-הרצנו:  כל שלושה חודשים מגיעים הצוותים של משרד ראש הממשלה, מדווחים לנו מה סטטוס המעבר של סגירת בזן ואזור התעשייה בזה

יוראי להב-הרצנו:       עכשיו, אני לא סתם מתעכב על התחושה של התושבים, חה"כ בצלאל, כי היא חשובה

יוראי להב-הרצנו:  ומסתבר שיש למשרד להגנת הסביבה מצלמות בקרה במפעלים, באזור התעשייה הצפוני באשדוד וגם במפעל נשר שם

יוראי להב-הרצנו:  עכשיו, בניגוד למצלמות בבתי הזיקוק בחיפה, ששם יש גישה לציבור

יוראי להב-הרצנו:  הציבור יכול להגיע לאתר, לפתוח, לראות מה הסטטוס של הזיהום, מה קורה

יוראי להב-הרצנו:  באזור של אשדוד הגישה הציבורית לאותן מצלמות לא חשופה לציבור, היא חשופה לעובדי המשרד בלבד

יוראי להב-הרצנו:  ולכן המינימום בעיניי שצריך לעשות בשלב הזה, לפני שמנטרים מהיכן הבעיה ואיך פותרים אותה

אברהם בצלאל: שהמצלמות כן יגיעו

אברהם בצלאל:  אתה אומר שלפחות המצלמות

יוראי להב-הרצנו: שלפחות תהיה גישה לציבור לנתונים של המדינה מאותן מצלמות שהמדינה התקינה במפעלים המזהמים הללו

יוראי להב-הרצנו:       עכשיו, לסיכום, לפני שבאמת נשמע את התושבים ואת ראשי הרשויות, אני מפציר במשרד להגנת הסביבה ובנציגי הממשלה, משרד הבריאות

יוראי להב-הרצנו:  אתם יודעים מה המשמעות של זיהום אוויר שמגיע מפעילות פטרוכימית או פעילות תעשייתית באזור התעשייה באשדוד

יוראי להב-הרצנו:  זה הורג

יוראי להב-הרצנו:  זה גורם לאנשים, לילדים שלהם, להיות חולים בסרטן ובמחלות שהורגות

יוראי להב-הרצנו:  זה הורג

יוראי להב-הרצנו:  זיהום אוויר הורג

יוראי להב-הרצנו:  והורג בהיקפים שהם חסרי תקדים בישראל

יוראי להב-הרצנו:  2,500 איש, לפי הערכות שלכם, כל שנה

יוראי להב-הרצנו:  בואו לא נעתיק את מפרץ חיפה ואת האסון הזה, שהוא המפגע הכי גדול ברמה הסביבתית והחברתית בישראל, לאזור התעשייה באשדוד ולמטרופולין הזה

יוראי להב-הרצנו:  זה באמת, זה בכייה לדורות מה שקורה כאן

יוראי להב-הרצנו:  ואנחנו צריכים מעבר ללהניף את הדגלים האדומים האלה לטפל בזה

יוראי להב-הרצנו:  ובהקשר הזה אני רוצה באמת להודות על הפעילות של מגמה ירוקה ושל רעות, שיושבת כאן, שבאמת לא מרפה מהנושא הזה

יוראי להב-הרצנו:  מדובר בחיי אדם וראוי שנתייחס לזה ככזה

אברהם בצלאל: תודה יוראי

יוראי להב-הרצנו: תודה לך

אברהם בצלאל: אנחנו נתחיל במשרד להגנת הסביבה

אברהם בצלאל:  אמיר זלצברג נמצא איתנו, נשמח להתייחסות שלך

אברהם בצלאל:  אני מאמין שאתה מכיר את הנושא הזה לא יום ולא יומיים

אברהם בצלאל:  נשמח מאוד לראות מה המשרד עשה עד כה

אברהם בצלאל:  כמו שאמר יוראי, אם באוקטובר 2022 כבר הייתה בקשה והחלטה של השרה זנדברג בזמנו להקים צוות, אז איפה הוא אוחז? מה קורה עם זה? מה עשיתם עד היום בנדון?     

אמיר זלצברג: שלום אדוני ושלום לנוכחים, ובעיקר לתושבים שנמצאים פה

אמיר זלצברג:  לפני שאני אתאר את הפעילות שלנו אני רק כן רוצה להתייחס לנושא המהותי של הבעיה של זיהום האוויר ולהבהיר שאזור התעשייה הצפוני באשדוד יש ריכוז של מקורות פליטה לאוויר

אמיר זלצברג:  יש שם בית זיקוק וכמה נמלים ומפעלים שעוסקים בחומרים מסוכנים ובהדברה ומכון לטיהור שפכים ותחנת כוח

אמיר זלצברג:  זאת אומרת, יש שם ריכוז של מקורות פלטה

אמיר זלצברג:  וגם נפלט מהם זיהום אוויר

אמיר זלצברג:  ולכן, אני מסכים עם מה שנאמר פה שזיהום אוויר ידוע ומוכח שיש לו השלכות שליליות על הבריאות, כולל הוא מוכח כגורם למגוון רחב של מחלות

אמיר זלצברג:  ולכן הנושא הזה הוא נושא מאוד מאוד חשוב ונמצא בראש סדר העדיפויות של המשרד

אמיר זלצברג:  וגם לעניין הריח, חד משמעית אנחנו מודעים לזה שיש המון מפגעים של ריח, גם בשכונת נאות שמיר וגם בסביבה ולא מבטלים את זה וקיימת בעיה

אמיר זלצברג:  זאת אומרת, קודם כל, לפני שנציג את העשייה רק להגיד שאנחנו מודעים לנושא

אמיר זלצברג:       אנחנו עובדים יחד עם איגוד הערים להגנת הסביבה אשדוד חבל יבנה, שהמנכ"לית שלו יושבת פה לצידי, יחד עם עיריית אשדוד שנמצאים פה גם כן איתנו ועובדים יחד כצוות

אמיר זלצברג:  דבר ראשון, מיפינו את מקורות הפליטה העיקריים

אמיר זלצברג:  אנחנו עוסקים בבקרה על הפלטות וגם במדידה וניטור של איכות האוויר בסביבה

אמיר זלצברג:  אנחנו כבר קבענו דרישות למנוע זיהום אוויר מהמפעלים, ממקורות הפליטה

אמיר זלצברג:  לכל מפעל ומקור פליטה משמעותי יש לו היתרי פליטה, תנאים ברישיון עסק, דרישות בנושא זיהום אוויר

אברהם בצלאל: איזה אכיפה כן נעשתה בדבר הזה עד עכשיו? אתה אמרת מכירים כבר את המקורות העיקריים

אברהם בצלאל:  אתם יודעים על מה מדובר

אברהם בצלאל:  מה כן נעשה?     

אמיר זלצברג: אז מה נעשה

אמיר זלצברג:  אז דבר ראשון, יש לנו פיקוח

אמיר זלצברג:  אנחנו יוצאים לסיורי פיקוח

אמיר זלצברג:  עושים בדיקות ארובה, גם בדיקות תקופתיות וגם בדיקות פתע שאנחנו מבצעים בלי להודיע מראש ומגיעים למפעלים

אברהם בצלאל: איזה מפעל, כדוגמה בתקופה האחרונה קיבל מכם, איך אומרים, איזה דוח, איזה נזיפה? איזה עיצום כספי

יוראי להב-הרצנו: אולי השאלה האם מצאתם שיש איזה שהן חריגות מעבר להיתר הפליטות שהמשרד נתן למפעלים?     

אמיר זלצברג: כן

אמיר זלצברג:  אז קודם כל להבהיר, לכל ארובה נקבע תקן פליטה

אמיר זלצברג:  את תקן הפליטה הזה אנחנו בודקים באופן שוטף, גם במכשירי ניטור רציף, גם בבדיקות דיגומים

אמיר זלצברג:  במקרים שבהם אנחנו מוצאים חריגות, והיו מקרים שבהם מצאנו חריגות, אנחנו נוקטים בפעולות אכיפה

אמיר זלצברג:  בשלב הראשון אנחנו מתחילים בפעולת אכיפה מנהלתית

יוראי להב-הרצנו: ההליך ברור

יוראי להב-הרצנו:  השאלה היא כמה חריגות מצאתם בשנה האחרונה? כמה בדיקות פתע ביצעתם?     

אמיר זלצברג: אוקיי

אמיר זלצברג:  אם אני מתייחס לשנת 2022 בתור שנה שלמה ביצענו 22 בדיקות פתע בארובות המפעלים

אמיר זלצברג:  סך הכול זה היה ב-15 ארובות בשישה מפעלים שונים

אמיר זלצברג:  מבחינת תהליכי אכיפה הוצאנו שמונה התראות

איימן עודה: סליחה, זה רק בדרום?      

אמיר זלצברג: לא, אני מדבר על מפעלי צפון אשדוד

איימן עודה: צפון אשדוד

אמיר זלצברג: המחוז, רק להגיד, המחוז שלנו, מחוז דרום, מתחיל באשדוד ונגמר באילת

אמיר זלצברג:  60% משטח המדינה

אמיר זלצברג:  הדיון שלנו עוסק כרגע רק בנושא של אשדוד

דרור אהרון: ויבנה שייכת למחוז מרכז

דרור אהרון:  זאת אומרת, זה בדיוק התפר

אמיר זלצברג: זה, כן

דרור אהרון: זו גם אחת הבעיות

יוראי להב-הרצנו: כמה חריגות נמצאו בבדיקות שלכם?     

אמיר זלצברג: כן

אמיר זלצברג:  אז אנחנו עשינו בשנת 2022 קיימנו, הוצאנו שמונה התראות או צווים וקיימנו שבעה שימועים

אמיר זלצברג:  בחלק מהמקרים בעקבות התהליך הזה הוצאו דרישות להתקנת אמצעים נוספים, לביצוע פעולות נוספות

אמיר זלצברג:  ואכן ננקטו פעולות נוספות

יוראי להב-הרצנו: כי מצאתם שמונה חריגות?     

אמיר זלצברג: אם קיימנו שמונה התראות, זאת אומרת שהיו שמונה הפרות

אמיר זלצברג:  התשובה היא כן

יוראי להב-הרצנו: אוקיי

יוראי להב-הרצנו:  באיזה קנה מידה של הפרות?     

אמיר זלצברג: קנה מידה, כל אחד הוא משהו שונה

אמיר זלצברג:  לעיתים יש לך הפרה, אם יש לך תקן פליטה

אמיר זלצברג:  לפעמים החריגה היא בעשרות אחוזים והיו גם מקרים של יותר ממאה אחוז

יוראי להב-הרצנו: איפה מצאתם חריגה ביותר ממאה אחוז ומתי?     

אמיר זלצברג: להגיד עכשיו שמות של מפעלים? כמה, איפה?      

יוראי להב-הרצנו: כן

יוראי להב-הרצנו:  כן, בוודאי

אמיר זלצברג: יושב הראש רוצה?     

יוראי להב-הרצנו: אני חבר כנסת ואני שואל שאלה ואני רוצה לקבל תשובה

קריאה: גם התושבים לא יודעים על זה

יוראי להב-הרצנו: זה תפקידי

יוראי להב-הרצנו:  כאילו, אתה יודע

אמיר זלצברג: יש לנו, קודם כל את מקורות הפליטה - - -     

יוראי להב-הרצנו: אם יש חריגה של למעלה ממאה אחוז במפעל, אני רוצה לדעת מתי זה היה ומתי זה נמצא ומה האכיפה שבוצעה כנגד אותו מזהם

קריאה: ולמה לא נסגר

אברהם בצלאל: מה עם אתרי הפסולת שם שכל הזמן בוערים ואיזה מישהו, מישהו התייחס לזה? מישהו עשה עם זה משהו?     

אמיר זלצברג: כן

אמיר זלצברג:  יש אתר פסולת, תחנת מעבר לפסולת בניין

אברהם בצלאל: יש מפעלים ויש שני אתרי פסולת

יוראי להב-הרצנו: רגע

יוראי להב-הרצנו:  אני שאלתי שאלה לפני כן, לפני שנעבור לפסולת

יוראי להב-הרצנו:  לגבי החריגות בהיתרי הפליטה

יוראי להב-הרצנו:  אמרת שהיה אחד למעלה ממאה אחוז

יוראי להב-הרצנו:  מי אותו מזהם? מתי זה קרה? ומה בוצע כנגד אותו מזהם?     

אברהם בצלאל: אמיר, אני אגיד לך מה

אברהם בצלאל:  היות וכבר נעשו כל כך הרבה דיונים, אנחנו רוצים דיון אחד אמיתי ושיקרה עם זה כבר משהו

אברהם בצלאל:  בסוף יושבים 255,000 איש נמצאים במטרופולין באזור הזה

אברהם בצלאל:  והם כל כך סובלים, כאילו כמו שיוראי אמר, איך אומרים? את הדוגמה שהוא הגיע למקום ורק הריח והכול

אברהם בצלאל:  כאילו, אנחנו מכירים את הבעיה, שזה כבר 50% מהפתרון

אברהם בצלאל:  איך אמרת? אנחנו מכירים את הבעיה

אברהם בצלאל:  השאלה מה עושים בשביל זה? כשיש לך במאות אחוזים, אמרת עשרות אפילו מאות אחוזים במפעלים מסוימים

אברהם בצלאל:  מה נעשה כלפיהם עד היום? שאלה פשוטה

איימן עודה: כבוד יושב הראש, אני בעד כל ההתמקדות, בעד כל השאלות

איימן עודה:  צריך לתת תשובות

איימן עודה:  ואני לא רוצה להעביר את הנושא למקום אחר

איימן עודה:  רק בשביל לדעת מהאם להישאר או לחזור לפה, כי יש לי עוד ועדה

איימן עודה:  רציתי לשאול, כי מפגעי ריח אני גם מרגיש את זה כל הזמן בחיפה במיוחד, בציר בין עכו לחיפה

איימן עודה:  במיוחד בשעות הלילה זה איום ונורא

איימן עודה:  לכן אנחנו משיבים גם על השאלה הזאת פה או שזה בדיון אחר?      

אברהם בצלאל: תראה, זה לא האזור שלו, כי הוא נמצא אזור דרום

איימן עודה: כן, כן, אני יודע

איימן עודה:  אני יודע

אברהם בצלאל: אפשר לקיים על זה דיון, אבל לא נראה לי שזה יהיה ספציפי הדיון

איימן עודה: אז אני אגיש בקשה לדיון אחר בנושא הזה

איימן עודה:  תודה רבה

אברהם בצלאל: איימן, תודה

איימן עודה: תודה רבה

אמיר זלצברג: אני אוכל לענות לך אדוני

אברהם בצלאל: תמשיך לייצג אותנו בוועדות האחרות, איימן

אמיר זלצברג: אני אתייחס לשאלת חבר הכנסת לגבי שמות המפעלים שקיימנו מולם הליכי אכיפה בשנת 2022-2023

אמיר זלצברג:  אני כן רוצה לציין שבמקרים שבהם יש הליך אכיפה פתוח מול מפעל, ואין לי פה גם את כל הפרטים המדויקים, אני כרגע אציין את שמות המפעלים שאנחנו נמצאים מולם בהליכי אכיפה

אמיר זלצברג:       האחד זה בית הזיקוק אשדוד של פז, שאנחנו קיימנו, הוצאנו לו התראה בשנת 2022 על הפרת הוראות

אמיר זלצברג:  חוק אוויר נקי, הפרת תנאי היתר פליטה

אמיר זלצברג:  וערכנו לו שימוע ובעקבות השימוע אנחנו גם נוקטים בפעולות נוספות לאכיפה מולו

אמיר זלצברג:       יש את מפעל של חברת הקורנס באשדוד, שבשנת 2022 הוצאנו למפעל הזה שתי התראות וערכנו לו שני שימועים: אחד ב-2022 ושימוע אחד בשנת 2023 בגין חריגות מערכי הפליטה

אברהם בצלאל: הוא קיבל עיצומים כספיים או משהו?     

אמיר זלצברג: בשנת 2022 או 2023 הוא לא קיבל עיצום כספי

אברהם בצלאל: אתה מדבר על שני שימועים

אברהם בצלאל:  השאלה מה נעשה איתו

אמיר זלצברג: אז עוד שנייה אני אתייחס לזה אדוני

אמיר זלצברג:  אני אתייחס לזה, ממש, רק תן לי לסיים את הסקירה ואני אתייחס מיד

אמיר זלצברג:       יש מכון טיהור שפכים של חברת אדמה אגן שערכנו לו, הוצאנו לו התראה ב-2022 וקיימנו לו שימוע

אמיר זלצברג:  יש גם את המפעל של חברת אדמה אגן שאותו דבר, התראה ושימוע בגין חריגה מערכי פליטה

אמיר זלצברג:       יש את מכון טיהור השפכים של יובלים באשדוד, שהוצאנו לא התראה וערכנו לו שימוע בגין מפגעי ריח

אמיר זלצברג:  זה לא פליטה בארובה, זה מפגעי ריח

אמיר זלצברג:       יש סולבר, מוצרי חלבון שערכנו לו התראה וזימון לשימוע

קריאה: רוב המפעלים, בקיצור

קריאה:  רוב המפעלים עושים מה שבא להם ואנחנו, איך אומרים? ממשיכים

אמיר זלצברג: ברשותך אדוני, יש רק עוד אחד, לטובת הסדר הטוב

אברהם בצלאל: יש מקום אחד שהוא כן בסדר? לפחות תגיד

אמיר זלצברג: כן

אמיר זלצברג:  אבל רק שנייה אני אסיים, ברשותך אדוני

אמיר זלצברג:       יש את המפעל לתחנת המעבר לפסולת בניין של טלאור כראדי שערכנו לו התראה, שימוע והוצאנו לו צווים

אמיר זלצברג:  ואם תרצו, אני ארחיב אחרי זה

דרור אהרון: זה בעד הלום, זאת אומרת שיש בשני מקומות

דרור אהרון:  עד הלום וצפונית

אמיר זלצברג: לא, לא, אני לא מדבר על עד הלום

יוראי להב-הרצנו: אמיר, תגיד, בחמש שנים האחרונות כמה עיצומים כספיים נתתם?     

אמיר זלצברג: רק אני אסיים לענות לך

אמיר זלצברג:  ברשותך

יוראי להב-הרצנו: אני שאלתי רק על מפעל אחד

יוראי להב-הרצנו:  אתה נותן לי סקירה מלאה

יוראי להב-הרצנו:  אני שאלתי מי זיהם למעלה ממאה אחוז?     

אמיר זלצברג: אני לא יודע להגיד לך בדיוק את הארובה של כל אחד

יוראי להב-הרצנו: בסדר, מאה אחוז

יוראי להב-הרצנו:  אני רוצה להתחבר לשאלה של יושב הראש

יוראי להב-הרצנו:  בחמש שנים האחרונות, כמה עיצומים כספיים הוטלו על ידי המשרד להגנת הסביבה על מפעלים שזיהמו באזור התעשייה באשדוד?      

אמיר זלצברג: בחמש שנים האחרונות אין לי את הנתון מולי כמה עיצומים כספיים יצאו

אמיר זלצברג:  יצא עיצום כספי אחד שאני זוכר

יוראי להב-הרצנו: למול כמה זיהומים בחמש שנים האחרונות?      

אמיר זלצברג: אני לא יודע לענות לך, שוב פעם, כמה עיצומים כספיים יצאו בחמש שנים האחרונות

אמיר זלצברג:  זה לא נמצא מולי

אברהם בצלאל: בשנה האחרונה

אמיר זלצברג: בשנה האחרונה לא יצאו עיצומים כספיים

אברהם בצלאל: דיברת עכשיו על איזה אחד מהמפעלים שגם ב-2022 וגם ב-2023 הוא קיבל גם התראות וגם שימוע

אברהם בצלאל:  מה קרה אחרי זה? זהו? שימוע, הולך הביתה?     

אמיר זלצברג: אז אני עכשיו אתייחס

אמיר זלצברג:  אז ברשותך, אני אתייחס לפעולות שבוצעו

אברהם בצלאל: לא מתייחסים, הוא ממשיך כרגיל? מה זה?     

אמיר זלצברג: אז אני אתייחס, ברשותך, לפעולות שבוצעו בעקבות הליכי אכיפה

אמיר זלצברג:  כתוצאה מפעולות אכיפה שאנחנו עושים מתרחשת גם פעולות הסדרה במפעלים

אמיר זלצברג:  מה זה אומר? זה אומר שהמפעלים נדרשים להתקין אמצעים נוספים

אמיר זלצברג:  למשל, סתם בתור דוגמה, יש מפעלים שנדרשו להתקין מערכות RTO מחמצנים תרמיים

אמיר זלצברג:  להוסיף פילטרים של פחם, לחבר מכליות מוצא למערכות איסוף וטיפול

אמיר זלצברג:  לחבר וונטים למערכות איסוף וטיפול, להחליף מערכות טיפול אוויר

אמיר זלצברג:  דברים תפעוליים כמו לנקות באופן תדיר חללים תפעוליים

אמיר זלצברג:  לסגור חללים ולמנוע פיזור שלהם

אמיר זלצברג:  ויש פעולות שבוצעו בכל אחד מהמפעלים שאנחנו יודעים מה הם בוצעו בעקבות הפעולות האלה

אמיר זלצברג:  והמפעלים נדרשו להשקיע מאות אלפי שקלים ולפעמים מיליוני שקלים כדי לטפל בפלטות האלה

אמיר זלצברג:       במקרים מסוימים אנחנו גם נוקטים פעולות מעבר

אמיר זלצברג:  יש לנו גם דברים בקנה שאני לא יכול להתייחס אליהם כרגע

אמיר זלצברג:  אבל זהו

משה חזות: אמיר, המפעל היחידי שהשקיע זה אגן אדמה

משה חזות:  השאר לא עשו שום דבר

אמיר זלצברג: אני חלוק עליך

יוראי להב-הרצנו: יש לי עוד שאלות לנציג

משה חזות: משה חזות, ממלא מקום וסגן ראש העיר יבנה

משה חזות:  אדוני יושב הראש, תקשיב, באמת, אנחנו יש שם עשרה מפעלים

משה חזות:  כולם מכירים אותם באשדוד, אזור התעשייה הצפוני

משה חזות:  אזור התעשייה הצפוני הוא שייך לאזור, למחוז דרום

משה חזות:  מאזור התעשייה הצפוני צפונה זה שייך לאזור המרכז

משה חזות:  יש גם פה בעיה שאנחנו מתקשרים ומי צריך להגיע ומה

משה חזות:  ישנם עשרה מפעלים וכולם יודעים אותם

משה חזות:  זה לא שלא יודעים אותם

משה חזות:  משרד להגנת הסביבה יודע, כולם יודעים אותם

משה חזות:  זה מפעלים/מתקנים, כן? יש גם יובלים, שזה מט"ש של עיריית אשדוד ויש את המפעל, מה שדיברת עליו, שנשרף כל יום שני וחמישי

משה חזות:       אני מרגיש שמחזיקים חצי עיר כבני ערובה

משה חזות:  את יבנה אני מדבר, ויושב לצידי גם דרור מגן יבנה

אברהם בצלאל: דרך אגב, בדקתי תוך כדי הישיבה וכן הוזמנו

משה חזות: כלומר, חצי מיליון תושבים

משה חזות:  הרבה מאוד תושבים

משה חזות:  אני רוצה רק לומר משפט

משה חזות:  משרד השיכון, יום בהיר אחד לוקח תוכנית מסודרת של 2,500 יחידות דיור ואנחנו עושים דיור למשתכן

משה חזות:  מביאים צעירים, כן? מרביתם עם שלושה וארבעה ילדים, מגיעים ליבנה

משה חזות:  המרחק בין שכונת נאור שמיר למפעלים המזהמים הוא 1

משה חזות: 9, בוא נגיד 2 קילומטר

משה חזות:  כל משב רוח שמגיע מהים, כן? זה פוגע בראש ובראשונה בשכונה הזאת שלנו

משה חזות:  אני לא מוכן שתושבים שלנו יסבלו

משה חזות:  או אני יכול להגיד לך דבר מאוד קשה: הורגים לנו את הילדים

יוראי להב-הרצנו: נכון

משה חזות: הורגים לנו את הילדים

משה חזות:  זה לא מעניין אותי, המשרד להגנת הסביבה יודע, כולם יודעים – תתחילו לפעול

משה חזות:  המפעל היחידי שעשה משהו זה אגן אדמה

משה חזות:  אני אומר, אומר והמשרד להגנת הסביבה ביקש והם ביצעו

משה חזות:  מבצעים להם שימועים

משה חזות:  אבל לא קורה מפה כלום

משה חזות:  יובלים, מט"ש של עיריית אשדוד

משה חזות:  כל יום שני וחמישי פולט ריחות שגומר לנו את כל העיר

משה חזות:  אז אני לא מבין

אברהם בצלאל: עיריית אשדוד מישהו נמצא איתנו פה?      

משה חזות: אני מבקש רק דבר אחד, אדוני יושב הראש, להוציא צו סגירה למפעלים

משה חזות:  להגיד להם אתם בעוד שלושה חודשים אני סוגר לכם את המפעל

משה חזות:  זה מה שצריך לעשות

משה חזות:  זה מה שצריך לעשות

משה חזות:  צריך לפגוע בכיס של המפעלים האלו, כדי שיתחילו להניע, לעשות את הדברים

יוראי להב-הרצנו: אמיר, הם יכולים לעשות, סליחה שאני שואל את השאלה הזאת

יוראי להב-הרצנו:  ניתן לדאוג לדבר הזה שלא יהיה פליטה? כאילו, זה דבר ישים?     

אמיר זלצברג: השאלה אם אפשר להוציא צו סגירה? מבחינה חוקית אפשר

יוראי להב-הרצנו: לא, אני מדבר עכשיו על המפעלים

יוראי להב-הרצנו:  אני שואל, האם הם יכולים לטפל בבעיות או שזה לא פתיר?     

אמיר זלצברג: התשובה היא שאפשר לטפל בבעיות ואף מפעל לא צריך לגרום - - -     

יוראי להב-הרצנו: אז מה? הם חוסכים בכסף? כאילו מה?      

קריאה: כן

קריאה:  המון המון כסף

משה חזות: אני רק רוצה לציין עוד משהו

משה חזות:  אנחנו במפגש פעם בחודשיים יושבים עם עיריית אשדוד, עם כל הצוות, ומנסים, יחד עם אמיר ממחוז דרום ורומי וכל הצוות

משה חזות:  באמת, הם מנסים לעשות הכול

משה חזות:  אבל אנחנו מרגישים שזה לא זה

משה חזות:  אנחנו מרגישים שאין תוצאה

משה חזות:  התוצאה היא רחוקה מאוד

משה חזות:  ואנחנו מבקשים שהתוצאה תהיה מיידית

משה חזות:  באמת, אני רוצה עוד פעם לחזור

משה חזות:  יש שכונות שלא פותחים מרפסת

משה חזות:  שלא פותחים מרפסת

יוראי להב-הרצנו: אמיר, אני רוצה לשאול שאלה

יוראי להב-הרצנו:  אתם מודעים למפגע הריח באזור יבנה?     

אמיר זלצברג: כן

יוראי להב-הרצנו: אתם יודעים מהיכן מגיע מפגע הריח הזה? מאיזה מפעלים?     

אמיר זלצברג: הוא מגיע מכמה מקורות

יוראי להב-הרצנו: איזה מקורות?     

אמיר זלצברג: כמה מקורות

אמיר זלצברג:  אני חושב, כן, אני מסכים עם מה שאומרת מנכ"לית איגוד הערים, שלהערכתנו המקור העיקרי של הריח השרוף שמריחים התושבים או מתחנת מעבר לפסולת בניין שנמצאת ברחוב כוכב הים של קבוצת - - -     

קריאה: אבל יש גם ריחות כימיים

מאיה ראובני ילינק: הבעיה זה לא רק הריח

מאיה ראובני ילינק:  את הריח אתה מרגיש

מאיה ראובני ילינק:  מה קורה עם כל הפלטות האחרות שאנחנו לא מרגישים והן קיימות? אנחנו גרים בגדות

אברהם בצלאל: טוב חברים, בואו נעשה את זה בצורה מסודרת

מאיה ראובני ילינק: סליחה שאני מתפרצת, באמת

מאיה ראובני ילינק:  אני מ-2017 זועקת

אברהם בצלאל: כל אחד רוצה לדבר

אברהם בצלאל:  אנחנו ניתן לתושבים לדבר גם

מאיה ראובני ילינק: אני פשוט שומעת ואני בהלם

אברהם בצלאל: גברתי, גברתי

אברהם בצלאל:  אני אתן לך גם לדבר

יוראי להב-הרצנו: אני לא מצליח לקבל תשובות פשוט מההתכתבויות שלי אתכם ולכן חשוב לי לשמוע אותך

יוראי להב-הרצנו:  מה, אתה אומר שאתם איתרתם ואתם יודעים לזהות את המקורות שמהם נובע זיהום הריח, מפגע הריח

אמיר זלצברג: אני אומר עוד פעם, יש כמה מקורות

יוראי להב-הרצנו: אז אני שואל, מה הם המקורות?     

אמיר זלצברג: אז אני התחלתי לענות

אמיר זלצברג:  בסדר? התחלתי לענות, ואם אני אוכל לסיים אז תקבלו גם תשובה

אמיר זלצברג:  יש לעיתים תלונות עם אופי ריח משתנה

אמיר זלצברג:  מההבנה שלנו, וריח זה דבר חמקמק ולא קל לזהות אותו

אמיר זלצברג:  ובכל פעם שיש אירוע אנחנו מפעילים מודל מטאורולוגי ואנשים גם יוצאים לשטח ובודקים ואנחנו פונים למפעלים, אז אין לנו תשובה על מאה אחוז מהמקרים

אמיר זלצברג:  אבל להערכתנו, כאשר מדובר על ריח שרוף שזה חלק גדול מהמקרים האחרונים, המקור הוא אותה תחנת מעבר לפסולת בניין של קבוצת לטלאור כראדי

אמיר זלצברג:  מול המקור הזה, מעבר להתראה ולשימוע שערכנו להם, הוצאתי להם צווים

אמיר זלצברג:  גם צו הפסקה לפי חוק רישוי עסקים, צו סגירה למעשה

אמיר זלצברג:  גם צו לסילוק מפגע, גם צו לכיבוי השריפות

אמיר זלצברג:  הוצאנו להם פעולות, הם נמצאים בחקירה פלילית

אמיר זלצברג:  ויש פעולות שמתבצעות מול המקור הזה

אמיר זלצברג:       ישנם מקורות נוספים

אמיר זלצברג:  לעיתים התושבים חשים, מרגישים ריח של שפכים

אמיר זלצברג:  המקורות שם להערכתנו זה מכון טיהור השפכים של מט"ש יובלים

אמיר זלצברג:  הוא ערכנו מולו התראה, כי קיימנו לו הליך שימוע

אמיר זלצברג:  והוא מבצע מגוון רחב של פעולות עם תוכנית עבודה מפורטת, כולל להפעיל מתקן קדם טיפול, להשלים מערכות הסמכה וסחיטה

אמיר זלצברג:  לשדרג ריאקטורים ולבצע פעולות, לטפל בפלטות, עם הקמת בריכה של, סגירה של בריכת ויסות ופעולות נוספות

יוראי להב-הרצנו: מאחר ולא הזכרת את המפעלים באזור התעשייה הצפוני באשדוד, אתם מעריכים, משרד להגנת הסביבה שמפגע הריח לא נובע מפעילות של אותם מפעלים

אמיר זלצברג: להערכתנו, לפני כמה, שנה או אפילו פחות, היה מקור ריח משמעותי שציין אותו גם נציג עיריית יבנה

אמיר זלצברג:  ובעקבות זה בוצעו פעולות רבות באחד המפעלים, שגם צוינו פה

אמיר זלצברג:  ולהערכתנו המקור הזה הוא כבר מקור פחות משמעותי ממה שהתושבים סובלים

קריאה: על זה מבוסס ההערכה הזאת?     

אברהם בצלאל: חברים, אנחנו ניתן לכולם

דרור אהרון: אפשר רגע? יש פה איזה שהיא בעיה נוספת

דרור אהרון:  אני חושב שהנקודה היא לא רק מה עושים

דרור אהרון:  דרור אהרון, ראש מועצת גן יבנה

דרור אהרון:  תראו, הנקודה היא שאנחנו הופכים להיות פח האשפה של אזור הדרום

דרור אהרון:  גם גדרות, גם יבנה, גם גן יבנה, גם באר טוביה

דרור אהרון:  זאת אומרת, העניין הזה של המפעלים כבר נמשך המון זמן

דרור אהרון:  בזמנו רצו לעשות מפעל לשריפת פסולת, התנגדנו יחד עם כולנו וביטלנו את זה

דרור אהרון:  הצלחנו איכשהו לעקוף את זה

דרור אהרון:  אני אומר עוד פעם, המגמה שמדאיגה היא לא רק איך עושים עכשיו את מה שקיים לפעול, אל מול מה שקיים

דרור אהרון:  כמו לדוגמה בית הזיקוק של פז שמזהם

דרור אהרון:  שימו את זה על השולחן

דרור אהרון:  אתה לא יכול לשבת אחר הצהריים בלי לנשום גופרית, בלי לנשום את כל מה שהם מוציאים החוצה

דרור אהרון:  כנ"ל גם לגבי פי גלילות ויש שם את אגן כימיקלים ויש שם את אדמה ויש שם עוד אלף ואחד מפעלים

דרור אהרון:  יש שם 12 מפעלים בעייתיים

דרור אהרון:       אז כדי לצמצם ולעשות איזה שהיא אכיפה הרבה יותר אגרסיבית, אין להם אינטרס לעשות את זה

דרור אהרון:  אז הם יקבלו 5,000-10,000 שקלים קנס

דרור אהרון:  מה האינטרס שלהם לבוא ולעשות? לכן צריכה להיות פה אכיפה הרבה יותר ברורה, הרבה יותר חדה

דרור אהרון:  ועם מאות אלפי שקלים קנס הם ילמדו שהם צריכים לטפל בדברים

דרור אהרון:  לא יעשו את זה, לא יקרה

דרור אהרון:       הדבר השני, שהוא הרבה יותר מטריד, זו המגמה שהולכת להיות

דרור אהרון:  אם אני שומע שמדברים על העברה מחיפה של כל מיני מזהמים, כאלה ואחרים, לאשדוד

דרור אהרון:  ואני לא שומע איזה שהוא קול שאומר מפורשות לא יקום ולא יהיה, כי אינני יודע מה עמדתה של אשדוד

דרור אהרון:  אני לא רוצה, אני יודע מה עמדתנו

דרור אהרון:  אז זה יותר מטריד, כי המגמה הזאת של להפוך את זה בצורה מסוימת, ממילא יש שם מפגעים, נוסיף עוד כמה, לא יקרה אסון

קריאה: זה כמו רמת חובב נעשה לנו פה

דרור אהרון: אני אומר את זה בצורה הכי ברורה

דרור אהרון:  ולכן יש פה שני פרמטרים שצריך להתייחס אליהם: הראשון זה מה עושים היום אל מול המפעלים שמזהמים ואיך מצמצמים את הנזקים שקיימים

דרור אהרון:  והדבר השני זה לגבי המגמה הזאת שהולכת להיות

דרור אהרון:  איך נערכים אליה בכוחות משותפים כדי שהיא לא תקרה

דרור אהרון:  כי בסופו של דבר אנחנו יודעים איך הלחצים עובדים

דרור אהרון:  וזה גם כן נושא שצריך לתת עליו את הדעת

אברהם בצלאל: תודה רבה דרור

אברהם בצלאל:  נמצאת איתנו גם חברת המועצה באשדוד, שרון מרק, שגם הכינה נייר עמדה

אברהם בצלאל:  היא מתנצלת שהיא בזום ולא הצליחה להגיע פיזית

אברהם בצלאל:  אז אם אפשר להעלות אותה בבקשה

אברהם בצלאל:  אחרי זה נמשיך, משרד הבריאות נמצא איתנו פה? כן, נשמח גם התייחסות שלכם

אברהם בצלאל:  ואז נמשיך ונגיע גם לתושבים, שהם הכי חשובים לנו מהכול

שרון ניר: שלום חברים, בוקר טוב, אתם שומעים אותי?      

אברהם בצלאל: כן, שומעים ורואים

אברהם בצלאל:  בוקר טוב

שרון ניר: טוב, תודה רבה קודם כל על ההזדמנות להופיע כאן בפניכם, אפילו מרחוק

שרון ניר:  אז כמו שציינת, אדוני יושב הראש, אני חברת מוצעת העיר אשדוד

שרון ניר:  לשעבר סגנית ראש העיר ויושבת ראש ועדת איכות הסביבה

שרון ניר:  עבדתי 14 שנים באיגוד ערים לאיכות הסביבה

שרון ניר:  אז אני מכירה גם את האיגוד, גם את המשרד להגנת הסביבה

שרון ניר:  ובעצם העברתי אליכם, לחברי הוועדה, איזה שהוא מסמך, אני מקווה שקיבלתם אותו

אברהם בצלאל: קיבלנו, קיבלנו את זה וקראנו אותו

שרון ניר: מצוין

שרון ניר:  ובעצם המסמך מפרט שם באמת את כל הבעיות או את העמדה שלי ושל תושבי העיר ובכלל אנשי המקצוע, בעניין זיהום האוויר באשדוד

שרון ניר:  אתם דיברתם הרבה על ריחות ביבנה

שרון ניר:  אבל אני חייבת לציין ששכחנו קצת לדבר כאן על בנזן ועל חומרים מסוכנים

שרון ניר:  אנחנו תושבים אשדוד בעצם נושמים, או אנחנו לא יודעים מה אנחנו נושמים

שרון ניר:  וזה בעיניי הדבר החמור ביותר

שרון ניר:       יש אצלנו באשדוד מעל 12 מפעלים מזהמים

שרון ניר:  וכמובן ריכוז תשתיות של תעשייה מיושנות, מדיניות מאוד רופפת וגם כמובן מקורות ימיים כמו הנמל, שגם אותם ועליהם צריך לדבר

שרון ניר:  שהם גם מזהמים ביותר

שרון ניר:  ואני אשמח אם אחר כך אמיר או רומי יתייחסו קצת גם לנושא הזה

שרון ניר:       קצת על תחלואה אולי באשדוד

שרון ניר:  אז אשדוד היא שיאנית התחלואה בסרטן לגברים, נכון לשנת 2019, שאז בעצם פורסם המדד האחרון של משרד הבריאות

שרון ניר:  מקום ראשון לצערי גברים בתחלואת סרטן

שרון ניר:  בנשים במקום התשיעי

שרון ניר:  ואני חושבת שאשדוד לא זוכה למדיניות ובעצם להתייחסות רגולטורית שתואמת את מידת הסכנות הסביבתיות בעיר

שרון ניר:  לא במערך הניטור שחסר מאוד, לא בפיקוח, לא באכיפה ולא בדוחות הרשמיים

שרון ניר:  אז לפני שאנחנו מדברים גם על ריחות וכל מה שדיברנו חסר לנו גם התמונה הכללית של איכות האוויר באשדוד

שרון ניר:  מה אנחנו נושמים? אין לנו מספיק תחנות ניטור

שרון ניר:  ורומי ונציגי אשדוד שיושבים שם יודעים ומכירים את המלחמה היום יומית שלי בנושא הזה

שרון ניר:      לכן הצעתי במסמך שהפניתי אליכם שלושה דברים

שרון ניר:  ובעיניי אם נצליח לקדם אותם, אדוני יושב הראש, זו הדרך להתקדם ובאמת למצות את הדיון הזה באמת לשלב הבא

שרון ניר:  שכחתם להזכיר שהמשטרה הירוקה כבר לא בידיים של המשרד להגנת הסביבה

שרון ניר:  אז כל עניין האכיפה כאן קצת יורד מהפרק

אברהם בצלאל: אני מבין כאן שזה לא נכון, לפי הפרצוף של אמיר כרגע

שרון ניר: המשטרה הירוקה במשרד לביטחון פנים

שרון ניר:  תקנו אותי אם אני טועה, אבל זה לא במשרד להגנת הסביבה

אמיר זלצברג: אני אתקן את גברתי, זה במשרד להגנת הסביבה

אמיר זלצברג:  אכן בהסכמים הקואליציוניים היה סעיף בנושא, אבל הוא לא מומש עד כה

שרון ניר: ועדיין תקני האכיפה והיכולת של המשרד להגיע ולאכוף באופן משמעותי הוא מאוד דל

שרון ניר:  יש לנו עסק משפחתי באזור התעשייה הצפוני

שרון ניר:  יש שם מעל 10,000 עובדים באזור התעשייה הצפוני

שרון ניר:  20% מהשנה האוויר המזוהם בחומרים מסרטנים מגיע לשכונות הצפוניות באשדוד ולכל העיר כולה

שרון ניר:  יש לנו רק שלוש תחנות ניטור באשדוד שמנטרות את האוויר בשכונות שלנו

שרון ניר:  אחת מהן לא עבדה בכלל מעל 100 ימים בשנה האחרונה

שרון ניר:  אז אין מי ששומר עלינו באמת

שרון ניר:       לכן שלושת הצעדים שהצעתי, ובעיניי הם הכי חשובים ואני לא מבינה למה הם לא קרו עד עכשיו

שרון ניר:  אחד, באמת לקבוע תוכנית חירום לאומית להפחתת סיכונים סביבתיים באשדוד

שרון ניר:  כמו שקרה בחיפה, אשדוד עיר מזוהמת יותר מחיפה ויותר מרמת חובב, לפי דוח המפל"ס האחרון שלכם, המשרד להגנת הסביבה, בחומרים מסרטנים באוויר

שרון ניר:  אני מדברת על בנזן

שרון ניר:  כי זה חומר שלא ניתן להריח אותו ולא לראות אותו

שרון ניר:  אנחנו נושמים אותו יופי באשדוד וגם הילדים שלנו

שרון ניר:       הצעד השני, הכרזה על אזור התעשייה הצפוני כאזור מפגע זיהום

שרון ניר:  זה מהלך שיכריח את העירייה ואת הממשלה לייצר תוכנית פעולה

שרון ניר:  כרגע אנחנו מדברים פה מה? יש כאן ועדה אחת לכמה שנים שאולי ככה נזכרת בתושבים של יבנה, שעכשיו באמת יושבים ומריחים את זה?     

אברהם בצלאל: שרון, זו ועדה מבחינתי ראשונה בקדנציה הזאת וזו ועדה שתמשיך

אברהם בצלאל:  לא אחת לכמה שנים

שרון ניר: נכון

שרון ניר:  ואני מודה לך

אברהם בצלאל: אני אומר את זה מראש, הדיונים ימשיכו עד שימצאו פתרון אמיתי

אברהם בצלאל:  ואמיר, אם אתה שואל אותי, דבר ראשון שצריך לקרות בשבוע שבועיים הקרובים זה לסגור לפחות אחד מהמפעלים

אברהם בצלאל:  יקבל צו סגירה, תאמין לי שאתה פתאום תראה, לא סתם שאלתי האם יש פתרון לדבר הזה

אברהם בצלאל:  ברגע שיש פתרון, ולצערי הרב המפעלים עושים, איך אומרים? מה שבא להם, בוא נקרא לזה ככה, ושמים פה, איך אומרים? גם על השימועים שלכם

אברהם בצלאל:  באמת, אתם עושים את העבודה שלכם, עד כמה שאפשר, עד כמה שניתן

יוראי להב-הרצנו: ממש לא

שרון ניר: אבל רגע, אדוני יושב הראש

אברהם בצלאל: אני אומר עוד פעם, אתה שומע ממנו סקירה שהם מגיעים למקום והם יודעים והם בדקו 22, איך אומרים? 22 זה

יוראי להב-הרצנו: כלום, מגמגמים לכם, כמו שהם מגמגמים לנו

אברהם בצלאל: אבל בסוף אני אומר דבר אחד, ברגע שאנחנו לא נלך וננקוט צעדים אמיתיים ורציניים

אברהם בצלאל:  ולזה התכוונתי שצריך לעשות

אברהם בצלאל:  וכל עוד שלא יסגרו איזה אחד מהמפעלים ויגידו שיש צווי סגירה ושהולכים בכל הכוח עם הדבר הזה, שום דבר לא יקרה

אברהם בצלאל:  ואנחנו נשב פה עוד שנה ועוד שנתיים ועוד 10 שנים עם אותו מצב

אברהם בצלאל:  ואולי עם עוד, לצערי, חס ושלום, עוד אלפי אנשים שימותו בגלל הדבר הזה

יוראי להב-הרצנו: חד משמעית

שרון ניר: ודבר שלישי ואחרון, ואני אסיים אדוני יושב הראש, הקמת שדולה להבראת איכות האוויר באשדוד

שרון ניר:  זה משהו שיאגד את כולנו, יגרום לכולנו לצאת לעבוד ביחד ולחשוב איך פותרים את הבעיה הזאת

שרון ניר:  אני סבורה שהקמת שדולה זה משהו שהוא יותר פשוט לביצוע

שרון ניר:  ואלה ההצעות שלי, הן גם אצלכם בנייר העמדה

שרון ניר:  ותודה רבה על ההזדמנות

אברהם בצלאל: תודה רבה חברת מועצת העיר אשדוד

אברהם בצלאל:  משרד הבריאות, בבקשה

אברהם בצלאל:  רק אם אפשר שם לפרוטוקול ואת המיקרופון לקרב, שישמעו

דפנה זעירא בלום: דפנה בלום זעירא, אני מנהלת מחלקת בריאות הסביבה בלשכת הבריאות המחוזית אשקלון

דפנה זעירא בלום:  קודם כל אני אומרת שאני מהנדסת, אני לא רופאה

דפנה זעירא בלום:  ואני מייצגת את הסקטור אצלנו בנושא

אברהם בצלאל: מטריד את המשרד המצב הזה?      

דפנה זעירא בלום: לא בדיוק

אברהם בצלאל: או-אה

דפנה זעירא בלום: אוקיי? ואני אסביר לכם גם למה

יוראי להב-הרצנו: אמאל'ה

דפנה זעירא בלום: משרד הבריאות אחראי על נושא מים

דפנה זעירא בלום:  כל הנתונים של נושא זיהום אוויר נמצאים בידי המשרד להגנת הסביבה

דפנה זעירא בלום:  ואם לנו אין מידע קונקרטי נקודתי אנחנו לא בהכרח יכולים לקשור - - -     

אברהם בצלאל: דוח מבקר המדינה על כל כך הרבה אנשים, אתם לא מכירים את הנתונים האלו? מה?     

דפנה זעירא בלום: קשה מאוד לקשור את נושא הבריאות

משה חזות: סקר

דפנה זעירא בלום: בוא, אם ברשותך תיתן לי לגמור את הדברים, אני מקווה שתבינו את מה שאני רוצה להגיד

דפנה זעירא בלום:  נתוני זיהום האוויר נמצאים בידי המשרד להגנת הסביבה

דפנה זעירא בלום:  וכמו שאני אומרת, מאוד קשה לעשות ניטור רציף אחרי בריאות הציבור

דפנה זעירא בלום:  הרבה פעמים בריאות הציבור מושפעת מהרבה מאוד גורמים, לאו דווקא זיהום אוויר

דפנה זעירא בלום:  לבוא ולהגיד שכל תחלואה קשורה דווקא לזיהום אוויר זה לא נתון שיש בידינו

דפנה זעירא בלום:  אבל כאשר נעשה סקר על נושא תחלואה שקשורה לאסתמה בעבר במשרד הבריאות מצאו שדווקא מחוזות דרום ומרכז אין תחלואה מוגברת בגלל תסמינים של זיהום אוויר

דפנה זעירא בלום:  אבל מצד שני, בצורה חד וחלק, אפשר להגיד שנושא של, מתוך הספרות, זיהום אוויר בצורה ברורה גורם לזיהום אוויר

דפנה זעירא בלום:  זה לא משהו, סליחה, זיהום אוויר גורם לתחלואה ברורה בציבור, גורם למוות

דפנה זעירא בלום:  כמו שאני אומרת, לנו אין את הנתונים האלה

דפנה זעירא בלום:  מצד שני, זה הנושא של תחלואה ישירה

דפנה זעירא בלום:  יש כמובן גם את הנושא של תחלואה עקיפה

דפנה זעירא בלום:  אוכלוסייה שסובלת ממטרדי ריח ונסגרת בבתים שלה ונמנעת מלצאת החוצה, אין ספק שגם זה גורם לתחלואה מסוימת כשאיכות החיים שלהם נפגעת

דפנה זעירא בלום:  אבל לבוא ולהגיד שהנתונים של אשדוד נקודתית, של אזור התעשייה, הוא זה שגורם לריבוי תחלואה – לנו אין נתונים

יוראי להב-הרצנו: יש נתונים על ריבוי תחלואה באזור הזה?     

דפנה זעירא בלום: לא

יוראי להב-הרצנו: יש סקרים, לא רק שאתם ביצעתם, לא רק על מחוז דרום, אלא ספציפית על האזור הזה?     

דפנה זעירא בלום: עשו בהשוואה כל הארץ

דפנה זעירא בלום:  כן, פר מחוזות

יוראי להב-הרצנו: של יבנה? לא, לא מחוז דרום באופן כללי

יוראי להב-הרצנו:  של יבנה, גן יבנה, אשדוד

דפנה זעירא בלום: עשו את כל המחוזות

דפנה זעירא בלום:  לא, אין נקודתי

דפנה זעירא בלום:  אני לא יודעת על סקר נקודתי

יוראי להב-הרצנו: אז אולי שווה לקיים

משה חזות: לא, עשו בחיפה

משה חזות:  בחיפה היה

דפנה זעירא בלום: כשעשו בחיפה עשו במחוזות נוספים ולא מצאו שמחוז דרום או במחוז מרכז

משה חזות: כי לא בחנו את זה

משה חזות:  לפי מה שאת אומרת לא בחנו, אין לך נתונים, אז את לא יכולה להגיד את זה

משה חזות:  כי את מתייחסת למחוז דרום, בעוד שאנחנו מחוז מרכז

דפנה זעירא בלום: נכון

משה חזות: אז זה לא הוגן, זו אמירה לא נכונה

דפנה זעירא בלום: בדקו גם מחוז מרכז

דפנה זעירא בלום:  לקחו את כל המחוזות

משה חזות: רבותיי, לא עשו

משה חזות:  אני לא מכיר שום סקר כזה

משה חזות:  שום נתונים כאלה

יוראי להב-הרצנו: גברתי, האירוע הזה, אני מתרשם מהדברים שלך שהאירוע הזה לא מטריד את משרד הבריאות

יוראי להב-הרצנו:  מאחר ואין נתונים או שהנתונים - - -     

דפנה זעירא בלום: אני לא אומרת שזה לא מטריד

דפנה זעירא בלום:  אני אומרת אני מתעסקת בנושא מים

דפנה זעירא בלום:  נושא של זיהום אוויר, אם אין לי נקודה, נתונים קונקרטיים לנושא זיהום אוויר

יוראי להב-הרצנו: אבל יש לך, כרגע אמר פה הנציג של המשרד להגנת הסביבה שיש פה חריגות של לעיתים מאות אחוזים מהיתרי הפלטה, מהיתרי הרעלים

דפנה זעירא בלום: הם לא הועברו למשרד הבריאות

יוראי להב-הרצנו: אתם לא מדברים?     

אברהם בצלאל: חבל שלא הגיע נציג רלוונטי שיענה תשובות לזה

אמיר זלצברג: בפלטה ולא בסביבה

אמיר זלצברג:  מה זאת אומרת הסביבה?     

דפנה זעירא בלום: כי באוכלוסייה לא רואים תחלואה מוגברת

דפנה זעירא בלום:  לא רואים תחלואה מוגברת בציבור

דפנה זעירא בלום:  אוקיי? כשבן אדם נסגר בבית שלו ולא מתלונן, ברור שיש השפעה בריאותית

יוראי להב-הרצנו: אבל הם מתלוננים

דפנה זעירא בלום: לא, אני מתכוונת שלא רואים את זה מבחינת בתי חולים

דפנה זעירא בלום:  הם לא מגיעים לבתי חולים

יוראי להב-הרצנו: את צריכה שהם יגיעו לבתי חולים?     

רעות כהן גנדנשטיין: סליחה, סליחה, תושבי יבנה שעברו לשכונה והם חדשים באזור נשים שיש להן ילדים עם אסתמה מבקרות כל חודש אצל רופא ראות

רעות כהן גנדנשטיין:  ילדים שקודם היו פעם בשנה אצל רופא ראות

רעות כהן גנדנשטיין:  והמשאפים נערמים

דפנה זעירא בלום: הנתונים שהאלה שדווחו לא באים לידי ביטוי בצורה מוגברת

עידן שיר תבור: היא אמרה תחלואה מוגברת, הם הולכים לרופא בשביל לשחק? לא הבנתי

אברהם בצלאל: גב' דפנה, אני כן דורש, לא מבקש

אברהם בצלאל:  אני דורש ממשרד הבריאות שמישהו, שיכינו סקר ובדיקה מעמיקה ספציפית על האזור הזה

אברהם בצלאל:  אני מתפלא מאוד שזה לא נעשה עד היום

אברהם בצלאל:  אנחנו כל כך הרבה שנים מדברים על הבעיה הזאת

אברהם בצלאל:  ואיך משרד כל כך מכובד לא מכבד את עצמו, בוא נקרא לזה ככה

אברהם בצלאל:  לעשות את הדברים הבסיסיים

יוראי להב-הרצנו: עצימת עיניים

אברהם בצלאל: להגיד שאנחנו, פשוט טומנים את הראש בחול

אברהם בצלאל:  לא מכירים, לא מרגישים איזה משהו ספציפי שאפשר להגיד שזה קשור

משה חזות: אדוני יושב הראש, הם מחוז דרום

יוראי להב-הרצנו: באמת שאין עלייה בתחלואה של סרטן?      

קריאה: מתי נבדק?     

יוראי להב-הרצנו: לפי איזה נתונים?      

דפנה זעירא בלום: אין השוואה ביחס לכל הארץ

דפנה זעירא בלום:  לוקחים ובודקים את כל המחוזות

יוראי להב-הרצנו: אבל יש כאן אזור תעשייה

דפנה זעירא בלום: בכל הארץ יש עלייה

יוראי להב-הרצנו: אבל אני אומר, אין אזור תעשייה מזהם בהרצליה וגם אין בנתניה, יש באזור אשדוד

יוראי להב-הרצנו:  ולכן, הראייה המחוזית, אנחנו מחוז דרום, א', לא כולל ערים שנמצאות במחוז מרכז

יוראי להב-הרצנו:  ו-ב', הוא כולל בערך 40% משטחה של מדינת ישראל

דפנה זעירא בלום: שוב אני אומרת, בודקים פר מחוזות

דפנה זעירא בלום:  זה לא רק מחוז דרום

דפנה זעירא בלום:  אני יושבת במחוז אשקלון

דפנה זעירא בלום:  הסקר נעשה לפי מחוזות בכל הארץ

יוראי להב-הרצנו: הדברים, יש פה שני חברי כנסת שלא באים, אופוזיציה וקואליציה שאומרים לך שהמדיניות שאת מתארת כאן לא מתקבלת על הדעת

יוראי להב-הרצנו:  מדיניות שבעינינו היא עצימת עיניים ואנחנו מבקשים שתעבירי את המסר

יוראי להב-הרצנו:  כי אנחנו, אני אדבר עם שר הבריאות היום במליאה

יוראי להב-הרצנו:  לא יכול להיות שאתם מתעלמים גם ממפגעים שהם בשטח, כי שמעת פה את נציג הגנת הסביבה

יוראי להב-הרצנו:  וגם מתלונות של תושבים שמעידים גם על מפגעי ריח וגם על מפגעי זיהום ליד אזור תעשייה שהוא רווי בתעשיות מזהמות

עידן שיר תבור: אבל יש נתונים

עידן שיר תבור:  אמרו שאחוז סרטן בגברים הוא הכי גבוה

עידן שיר תבור:  זה נתונים

דפנה זעירא בלום: אבל קשה מאוד לקשור תחלואת סרטן

עידן שיר תבור: זה מקום ראשון, מה זה?     

דפנה זעירא בלום: אבל זה גם מרכבים, זה מתעשייה, מגורמים נוספים

עידן שיר תבור: רכבים יש גם בתל אביב

דפנה זעירא בלום: בכל הארץ יש עלייה

דפנה זעירא בלום:  זה בדיוק העניין

אברהם בצלאל: דפנה, אנחנו במושב הבא, בעזרת השם, נקיים דיון

אברהם בצלאל:  ואני מבקש עד אז, אני גם אדבר עם השר ארבל בנושא הזה, שר הבריאות

אברהם בצלאל:  אני כן אומר לך כבר שיהיה דיון המשך בתחילת המושב הבא

אברהם בצלאל:  החודש הראשון של המושב אני מקווה

אברהם בצלאל:  ואני כן ארצה לשמוע ממשרד הבריאות מה נעשה, איזה סקר, איך אומרים? מה התקדמתם בנושא הזה

אברהם בצלאל:  כי זה לא, לא יכול להימשך ככה הדבר הזה

אברהם בצלאל:       יש את איגוד ערים לאיכות הסביבה, הגב', המנכ"לית

אברהם בצלאל:  בבקשה

רומי אבן דנן: שלום

רומי אבן דנן:  אז דבר ראשון אני מודה באמת על המפגש הזה ועל הפעילות הציבורית שמבצעים גם תושבי אשדוד וגן יבנה ואנחנו עובדים איתם בצורה מאוד פעילה ושוטפת

רומי אבן דנן:  אני רק רוצה להגיד כמה מילים על איגוד ערים חבל יבנה

רומי אבן דנן:  הוא מאגד שמונה רשויות מקומיות

רומי אבן דנן:  העיר הגדולה היא אשדוד

רומי אבן דנן:  יש עוד שלוש רשויות, מועצות מקומיות גן יבנה, בני עיש

אברהם בצלאל: באר טוביה?     

רומי אבן דנן: לא, באר טוביה לא שלנו

רומי אבן דנן:  גורמים לנו להמון מפגעים

רומי אבן דנן:  ויש לנו מועצות אזוריות, גדרות, חבל יבנה, שורק

עידן שיר תבור: חצי מיליון אנשים, בקיצור

רומי אבן דנן: 300,000 תושבים, שזה המון

רומי אבן דנן:  אזור התעשייה העיקרי באמת הוא באזור אשדוד, האזור הצפוני

רומי אבן דנן:  ואני חייבת להגיד ששנה שעברה, כמו שאתם יודעים, אזור התעשייה באשדוד מכיל המון, מספר רב של מפעלי תעשייה, תשתיות, שני נמלים, תחנת הכוח ועוד ועוד

רומי אבן דנן:  הריכוז הזה של התעשיות והקרבה לאוכלוסייה וגם האוכלוסייה שמתקרבת, את זה אנחנו יודעים גם באזור יבנה

רומי אבן דנן:  וכן המפלס של שנת 2021 שהראה על המשך עלייה של פלטות של המפעלים

רומי אבן דנן:  הנושא של חברת חשמל שביקשה תוספת להפעלת היחידות הקיטוריות המזהמות

רומי אבן דנן:       הדברים הללו הובילו אותנו כאיגוד ויזמנו עם המשרד להגנת הסביבה ועיריית אשדוד להקים צוות משותף לפעולה מיידית

רומי אבן דנן:  תוכנית פעולה שמטפלת בכל ההסדרה של מפעלי התעשייה

רומי אבן דנן:  החל מהרישוי, שזה באמת בדיקת הפערים של הדרישות ברישיונות עסק, היתרי רעלים, היתרי פלטה

רומי אבן דנן:  לבדוק האם התנאים הם אכן התנאים המחמירים בהתאם לדרישות מדינות מפותחות

רומי אבן דנן:  ששם גם מצאנו פערים ולכן יש כרגע עדכון של התנאים

רומי אבן דנן:  חלק מהם כבר עודכנו

רומי אבן דנן:       יש את הנושא של פיקוח, שהוא מוגבר יותר בעקבות הדרישות הללו

רומי אבן דנן:  גם סיורים, דיגומים, בדיקות פתע בארובות וכדומה

רומי אבן דנן:  שאנחנו רואים שיש בזה פערים, ולכן יש גם פעילות אכיפה

רומי אבן דנן:  נוסף לזה, יש את הניטור, ששרון גם דיברה על זה, אז אני רק רוצה לעדכן שאנחנו מפעילים מערך ניטור רציף, שקוף לציבור, עם הסמכה של תשע תחנות ניטור

רומי אבן דנן:  חמש מהן הן באשדוד והזמינות שלהן היא מאוד מאוד גבוהה

רומי אבן דנן:       אנחנו לא מוצאים חריגות, לשמחתי, לא מצאנו חריגות

דרור אהרון: איך תמצאי חריגות? תספרי להם שאתם מכסים אותם בשקים

רומי אבן דנן: אז גם על זה אני אענה

דרור אהרון: תספרי להם את זה

רומי אבן דנן: אז על זה אני גם אתייחס

דרור אהרון: כן, מה תגידי? מה נשמע?      

אברהם בצלאל: לא הבנתי את הדבר הזה

דרור אהרון: אני אסביר

רומי אבן דנן: שנייה, אז אני אסביר

דרור אהרון: פשוט יש מה שנקרא חיישני ריח

דרור אהרון:  אז פשוט מישהו דואג לבוא ולשים על חיישני הריח, לכסות אותם

אברהם בצלאל: לכסות את זה

רומי אבן דנן: רגע, רגע, דרור

רומי אבן דנן:  דרור, שנייה

דרור אהרון: למה שנייה? למה כל הזמן את מגנה על הדברים שאתם עושים?     

רומי אבן דנן: אבל אני רוצה להסביר

דרור אהרון: למה? למה כל פעם שנייה?      

קריאה: אבל היא לא הכתובת לעניין הזה

רומי אבן דנן: תחנות הניטור שלנו, א', מה שאדיר מדבר עליו זה בכלל דיגום ולא תחנות ניטור

רומי אבן דנן:  אז לכן יש הפרדה שונה ביניהם

רומי אבן דנן:  תחנות הניטור מנטרות במהלך ניטור רציף של 24 שעות, 7 ימים בשבוע

רומי אבן דנן:  כל השנה יש זמינות נתונים של מעל 90% של התחנות הללו

רומי אבן דנן:  אדיר מדבר על דיגום סביבתי

רומי אבן דנן:  אני חושבת שהמשרד להגנת הסביבה ענה על זה, שזה דיגום שמבוצע אחת לשבועיים

רומי אבן דנן:  ולכן במשך הזמן, על מנת לשמור את המכשירים זה מכוסה

רומי אבן דנן:  אבל אין קשר בין הדיגום לבין תחנות הניטור

רומי אבן דנן:       הדברים הללו הובילו באמת לכל הנושא של תוכנית הפעולה המיידית

רומי אבן דנן:  ואנחנו רואים שבעקבות זה א', כמו שאמיר אמר, אכן היו, גם בעקבות הדיווחים שלנו וגם דוחות סיור שלנו, התקיימו שימועים

רומי אבן דנן:  כמו שאתם רואים, באמת זה לא הגיע עדיין לשלב - - -     

אברהם בצלאל: כן, אבל אין עיצומים כספיים ולא קורה עם זה שום דבר

אברהם בצלאל:  ולא שמעתי חוץ ממקום אחד שהזכירו פה שאיך אומרים? פעל ועשה, התחיל לעבוד

אברהם בצלאל:  כאילו מה? זה דבר שמדברים עליו כבר כמה שנים

אברהם בצלאל:  ובאמת, לא נעשה דבר, בהסתכלות שלי

רומי אבן דנן: אבל אני רוצה לדבר על משהו מאוד חשוב

רומי אבן דנן:  כי אני חושבת שאמיר דיבר על התוכנית והפעילות של המשרד להגנת הסביבה

רומי אבן דנן:  כרגע יש פעילות של מדינת ישראל וממשלת ישראל על כל הנושא של העתקת מפעלים ממפרץ חיפה ובוחנים להם חלופות בכל הארץ

רומי אבן דנן:  זה נכון שבחיפה אכן היה זיהום אוויר ומפגעים

רומי אבן דנן:  ואכן נעשתה פעולה מאוד משמעותית

רומי אבן דנן:  תוכנית פעולה שהובילה להפחתה משמעותית בפלטות, בזיהום האוויר מחיפה

רומי אבן דנן:  לצערי, באזור שלנו אנחנו לא, לא היה את זה ולכן התוכנית שאנחנו יזמנו והיא תוכנית משותפת עם המשרד ועם עיריית אשדוד, היא התחילה שנה שעברה

רומי אבן דנן:  והיא תוביל באמת להפחתה

רומי אבן דנן:  עם זאת, עדיין יש פלטות מהמפעלים האלה

רומי אבן דנן:  ולכן, הפעילות שכרגע מתקיימת של העתקת המפעלים ובחינת חלופות, ורוב החלופות שנבחנות הן באזור אשדוד

רומי אבן דנן:  ולכן זה חלם

רומי אבן דנן:  כי מה שיקרה זה שאשדוד בעוד עשר שנים יעשו את אותה תוכנית של העתקת מפעלים מאשדוד, כמו שעושים מחיפה

אברהם בצלאל: לאן יעתיקו אותם? בחיפה אני רואה סוגרים, מעבירים

אברהם בצלאל:  לאן יעבירו?     

רומי אבן דנן: רוצים להעביר בין היתר לאשדוד

אברהם בצלאל: אז כן לאשדוד

רומי אבן דנן: כל חלופה, ואני אגיד לכם גם בדיוק מה

רומי אבן דנן:  מאחר וסוגרים את בתי הזיקוק בחיפה, אז כל הנושא האנרגטי והתזקיקים וכדומה וגפ"מ וכדומה, בוחנים לזה חלופות בארץ

רומי אבן דנן:  ובכל מקום החלופות שנבחנות זה אשדוד

רומי אבן דנן:  מסיבה שזה יש לזה נמל וזה נמצא במרכז וכדומה

רומי אבן דנן:  וזה חלם

רומי אבן דנן:  לכן אנחנו נמצאים בכל הוועדות האלה

רומי אבן דנן:  ואנחנו נשמח מאוד שתצא גם קריאה מהוועדה הזאת, ויוראי, אני אשמח מאוד שגם ממך זה ייצא

רומי אבן דנן:  שלא יכול להיות שאשדוד תהיה חלופה למתקנים האלה

רומי אבן דנן:  אנחנו מדברים על העתקה של חוות גפ"מ, אנחנו מדברים על קונדנסט לייצוא, ולא מדברת על ייצור של שימוש כייצור, אנחנו מדברים על ייצוא

רומי אבן דנן:  אנחנו מדברים על מספר רב של זה

רומי אבן דנן:  ולכן, ביטומן שאין שום סיבה שבאשדוד, שיש בזה גם ככה מפגעי ריח יביאו גם ביטומן

רומי אבן דנן:  ולכן אנחנו מתנגדים

רומי אבן דנן:       אנחנו באיגוד ערים הכנו בחינה של ההשלכות של העתקת החלופות האלה לאשדוד

רומי אבן דנן:  גם מבחינת זיהום אוויר וגם מבחינת סיכוני חומרים מסוכנים

רומי אבן דנן:  העתקה שלהם תוביל גם להגברה של זיהום אוויר וגם להסתברות גבוהה יותר לאירועי חומרים מסוכנים, גם כתוצאה משינוע וכדומה

רומי אבן דנן:  לכן, אם הוועדה הזאת תוכל להצטרף לפעילות שלנו, של איגוד ערים, של עיריית אשדוד, למניעת העתקה של התשתיות האלה לאשדוד, אני חושבת שזו תהיה הברכה הגדולה ביותר שיש לוועדה

אברהם בצלאל: אוקיי

אברהם בצלאל:  אלי מזוז נמצא איתנו פה?      

אליהו מזור: כן

אליהו מזור:  תודה יושב הראש

אליהו מזור:  אלי מזוז, סגן ראש עיריית יבנה

אליהו מזור:  אני בצער רב, ויש פה אנשים ממאבק למאבק בנושא הזה

אליהו מזור:  היינו כאן ב-2016-2017 על אותו עניין בדיוק

אליהו מזור:  זה לא דבר שנפתר

אליהו מזור:  זה דבר שגדל

אליהו מזור:  הדוח של המשרד להגנת הסביבה ב-2021 אומר שהפלטות גדלו

אליהו מזור:  שמענו כאן שיש חריגות של מפעלים רבים

אליהו מזור:  ואני לא אחזור על כל הדברים שנאמרו

אליהו מזור:  אבל הקנסות לא מדגדגים למפעלים

אליהו מזור:       אנחנו כבר כמה שנים במאבק הזה

אליהו מזור:  אתה פתחת בפתח דבריך בנושא אחר

אליהו מזור:  בנושא של ההפגנות

אליהו מזור:  אנחנו צריכים להגיע לשם? כי מפה זה לשם

אליהו מזור:  מפה זה לצומת אשדוד

אליהו מזור:  אין לנו משהו אחר

אליהו מזור:  אתם קו ההגנה האחרון שלנו

אליהו מזור:  אנחנו מדברים פה בנועם, בצורה נעימה

אליהו מזור:  אבל אנחנו זועקים

אליהו מזור:  "ונשמרתם מאוד לנפשותיכם"

אליהו מזור:  מה קורה? הילדים חולים

אליהו מזור:  זה לא רק הילדים

אליהו מזור:  המבוגרים, כל מי שיש לו בעיות נשימה חווה את זה

אליהו מזור:  אני אתמול בלילה, אני גר במזרח העיר, לא במערב העיר באזור שקרוב לאשדוד

אליהו מזור:  יצאתי החוצה לדבר בטלפון בערב, האף שלי שרף

אליהו מזור:  אנחנו נפגעים

אליהו מזור:  ומפה, עם כל הכבוד להפגנות היום, אנחנו נפגין, נחסום את הצמתים באשדוד

אליהו מזור:  נגיע עם רכבים ונעשה בלגן

אליהו מזור:  אם זה הפתרון, אם זה מה שעובד, זה מה שנעשה

אליהו מזור:  אנחנו לא יכולים להמשיך בצורה הזאת

אליהו מזור:       או שיהיה פה קו שלכם, שאתם קו ההגנה האחרון שלנו

אליהו מזור:  אנחנו נציגי ציבור למטה, אתם נציגי ציבור למעלה

אליהו מזור:  אתם יכולים לתת את ההוראות

אליהו מזור:  לכם יש את הכוח

אליהו מזור:  אני קודם כל רוצה להגיד לך תודה על איך שדיברת ואיך שהכנת את הנושא

אליהו מזור:  ותודה ליוראי

אליהו מזור:  באמת הדבר הזה, אנחנו זועקים אותו

אליהו מזור:  האנשים פה התארגנו, התושבים התארגנו למאבק של שנים

אליהו מזור:  וזה לא אמור להיות ככה, לא כל כך הרבה זמן

אליהו מזור:  בשש שנים האלה, שבע שנים הללו, אני לא יודע כמה אנשים נפגעו כבר

אליהו מזור:  ומישהו ייתן את הדין על זה

אליהו מזור:  אם לא בבית דין של מטה, אז בבית דין של מעלה

אליהו מזור:  ואי אפשר להמשיך עם הסיפור הזה

אליהו מזור:       אז אני רוצה להגיד תודה לך וליוראי ולכל המשתתפים

אליהו מזור:  אבל נמאס לנו מדיבורים

אליהו מזור:  באמת שנמאס לנו, רוצים להתחיל לזוז

יוראי להב-הרצנו: אתה צודק במאה אחוז

אברהם בצלאל: נמצאת איתנו גם רונית, שיזמה את הזה

אברהם בצלאל:  רונית נמצאת איתנו פה? בבקשה

רונית ארנפרוינד: א' אני רוצה להודות לך, כבוד יושב הראש, גם על איך שהצגת את הדברים

רונית ארנפרוינד:  ועל התושבים כאן רעות ואדיר, שמובילים את המאבק הזה בצורה מדהימה בין התושבים

רונית ארנפרוינד:  ועל חבר הכנסת יוראי, שמלווה אותנו כבר הרבה שנים ורק אנחנו מבקשים אז הוא נוכח

רונית ארנפרוינד:       אמרו כבר את כל הנתונים

רונית ארנפרוינד:  אני לא אחזור עליהם, למרות שיש לי כאן שני עמודים של נתונים

רונית ארנפרוינד:  אני רוצה לומר דבר אחד ברור

רונית ארנפרוינד:  לישיבה הזאת צריך לקרוא ישיבת חירום מצילת חיים

רונית ארנפרוינד:  לא פחות מזה

רונית ארנפרוינד:  כי כל הנתונים האלו שאני הבאתי מהבית, הוכחו כאן כחד משמעיים, שמסכנים חיי אדם

רונית ארנפרוינד:  לא בעוד יומיים, לא בעוד חודש, הם כבר עכשיו יש תוצאות רעות לעניין הזה

רונית ארנפרוינד:  ואם משרד הבריאות לחלוטין עדיין אין לו שום נתון מעמיק, אז משרד הבריאות חייב היה לקבל כבר מהמשרד להגנת הסביבה

אברהם בצלאל: שנייה, סליחה שאני ככה קוטע באמצע

אברהם בצלאל:  אני מקווה שלא ככובע של משרד הבריאות, ממה שאת שומעת את כן חרדה מכל המצב אני מקווה

אברהם בצלאל:  לא, כי ככה שאלתי וזה היה נשמע שאתם כאילו אנחנו נמצאים בעולם אחר אנחנו נמצאים

דפנה זעירא בלום: מה שאני אמרתי זה שנושא של זיהום אוויר הוא פחות נושא של משרד הבריאות, לא כי אנחנו לא חרדים לתושבים

דפנה זעירא בלום:  ידוע שזה זיהום אוויר גורם לתחלואה וזה ידוע שיש את התחלואה הישירה והעקיפה

יוראי להב-הרצנו: אולי עדיף שלא תגידי את זה למיקרופון

יוראי להב-הרצנו:  כי את טועה ומטעה

דרור אהרון: אדוני יושב הראש, בדוח משרד הבריאות, יש לי פה נתונים

יוראי להב-הרצנו: לומר, תסלחי לי, לומר שזיהום אוויר זה לא עניינו של משרד הבריאות זה פשוט - - -     

דפנה זעירא בלום: זה לא מה שאמרתי

יוראי להב-הרצנו: זה בדיוק מה שאת - - -     

דפנה זעירא בלום: רגע, שוב פעם

יוראי להב-הרצנו: אז יכול להיות שאני לא מבין עברית, אבל זה מה שאמרת

דפנה זעירא בלום: זה לא מהסמכויות של משרד הבריאות

יוראי להב-הרצנו: מה לא בסמכויות? בסמכות של משרד הבריאות לבצע סקרים שמצביעים על תחלואה

דרור אהרון: יוראי, יש לי פה נתונים רגע מדוח משרד הבריאות משנת 2018

יוראי להב-הרצנו: לא, אני לא מצליח להבין את זה

דרור אהרון: אי שוויון בבריאות והתמודדות

דרור אהרון:  אשדוד נרשמה כשיאנית הסרטן מכל הסוגים בקרב גברים

דרור אהרון:  דחיל ראבק, 2018

דרור אהרון:  אני לא אתייחס, יש פה דוח מ-2015 ו-2011

דפנה זעירא בלום: אני שואלת האם אפשר לקשור את זה - - -     

יוראי להב-הרצנו: אני לא יודע כבר מה

דרור אהרון: אשדוד ב-2011, 2015, ניצבת במקום השני בישראל בתחלואת סרטן בקרב גברים

דרור אהרון:  זה רק הולך ומחריף

דרור אהרון:  זה רק הולך ומחריף

דרור אהרון:  בבקשה, זה הדוח של משרד הבריאות

יוראי להב-הרצנו: אני יכול לקבל - - -     

אברהם בצלאל: דרור, אנחנו באמצע רשות הדיבור של הגברת רונית

יוראי להב-הרצנו: אני יכול לקבל, גברתי, אני יכול לקבל אמירה שלך - - -     

דרור אהרון: אשדוד ואשקלון מפת זיהום האוויר

דרור אהרון:  בבקשה, משרד הבריאות

דרור אהרון:  משרד הבריאות, זה לא אני

דפנה זעירא בלום: אבל אתה לא יכול לקשור את זה

אברהם בצלאל: כן, רונית באמצע מדברת

אברהם בצלאל:  חברים

אברהם בצלאל: רק הבאתי הערה קטנה

אברהם בצלאל:  כי כששומעים פה את הכול ולשמוע את משרד הבריאות כנגד שאומר אין לי משהו מוכח שזיהום אוויר קשור לזה, בשבילי זה היה, לא ענייני, לא הסמכות שלי

אברהם בצלאל:  כאילו אנחנו נמצאים פה בשתי מדינות

יוראי להב-הרצנו: אמירה, גברתי, באמת בכל הכבוד

יוראי להב-הרצנו:  אמירה שלך שאין נתונים שקושרים את הקשר הסיבתי היא מקובלת, יכול להיות שאין לכם נתונים

יוראי להב-הרצנו:  אז תבצעו סקרים

יוראי להב-הרצנו:  לומר שלמשרד הבריאות אין לו שום קשר לזיהום אוויר ולטיפול בו ולסמכויות של הטיפול בו זה לא נכון וזה לא מתקבל על הדעת

יוראי להב-הרצנו:  אני אדבר על זה עכשיו עם שר הבריאות במליאה, אבל זה לא יעלה על הדעת

אברהם בצלאל: טוב, רונית

אברהם בצלאל:  יוראי, יוראי

דפנה זעירא בלום: אני מבינה

דפנה זעירא בלום:  הסמכויות בנושא זיהום אוויר אינן של משרד הבריאות

אברהם בצלאל: טוב, אנחנו נמשיך עם הגב' רונית

רונית ארנפרוינד: כבוד יושב הראש, זה רק מוכיח, הסערה הרגשית היא ממש סערה רגשית כאן

רונית ארנפרוינד:  מוכיח כמה אני צודקת שלוועדה הזאת, לישיבה הזאת צריך לקרוא ישיבת חירום מצילת חיים

רונית ארנפרוינד:       יחד עם זאת, אני גם באה ואומרת למשרד להגנת הסביבה, לא יכול להיות שהם רואים חריגות כאלו לאורך שנים והם לא מוציאים כרטיס אדום למשרד הבריאות ולא זועקים

רונית ארנפרוינד:  זה לא משרד שמוציא מסמכים, אמור להיות רק מסמכים וסקרים

רונית ארנפרוינד:  זה משרד שצריך לעזור להציל חיים

רונית ארנפרוינד:  ושני המשרדים האלו יש להם כאן כרגע כתב אישום

רונית ארנפרוינד:  על מחלות שכבר קיימות ואין צל צילו של ספק שהן קיימות

רונית ארנפרוינד:       לכן אנחנו כתושבי יבנה מבקשים מכבודו להוביל מהלך של החלטה ככל שכבודו יכול בוועדה הזאת

רונית ארנפרוינד:  א' לחייב את שני המשרדים האלו בדוחות מיידיים על הצלת חיים של התושבים שלנו

רונית ארנפרוינד:  ודבר נוסף כמובן, שאוי לנו אם אנחנו נהיה עוד פעם, ואני אהיה הכי בוטה, כי אני ממש נסערת

רונית ארנפרוינד:  שאנחנו לא נהיה הפתרון של חיפה, שבסוף זה רק יגביר את התחלואה

רונית ארנפרוינד:  אסור לנו להיות הפתרון של חיפה

רונית ארנפרוינד:  שני הדברים האלו חייבים נכון להיום

רונית ארנפרוינד:       ואני מאוד מעריכה ומאוד מודה לכבודו, שאומר שהוא ימשיך לעקוב אחרי זה גם במושב הבא

רונית ארנפרוינד:  אנחנו חייבים תשובות, מסמכים, סקרים

רונית ארנפרוינד:  בואו נדבר על סכנות

רונית ארנפרוינד:  זה כבר עברנו את זה

רונית ארנפרוינד:  תודה רבה לך

אברהם בצלאל: יעקב, נכון?      

יעקב פלאצ'י: כן, יעקב פלאצ'י

יעקב פלאצ'י:  הייתי רוצה לומר שני דברים בעניין הזה

יעקב פלאצ'י:  ראשית, אנחנו צריכים לעזור למשרד להגנת הסביבה

יעקב פלאצ'י:  והוועדה צריכה לעזור למשרד להגנת הסביבה בתקנים שיאפשרו אכיפה

יעקב פלאצ'י:  אכיפה אפקטיבית

אברהם בצלאל: כן, אבל אני מדבר גם בתקנים שיש

אברהם בצלאל:  אחרי שאתם כבר יודעים, מה נעשה, מינימום? אני לא שומע הרבה על עיצומים כספיים שקרו למפעל אחד

אברהם בצלאל:  יש למעלה מ-12 מפעלים

אברהם בצלאל:  מה נעשה?      

אמיר זלצברג: כל הזמן אתם חוזרים על אותו דבר

אברהם בצלאל: אמיר, אני אומר לך ברצינות, אני מה שנקרא קצת יותר מתפרץ

אברהם בצלאל:  אבל זה דבר שפשוט לא מובן

אברהם בצלאל:  אתם כבר יודעים מי זה

אברהם בצלאל:  אתם יודעים מי זה

קריאה: והעירייה גם בסמכות

קריאה:  מה העירייה עושה? נו, בוא נשמע? יעקב, אני מכיר אותך שנה שנתיים

קריאה:  בואו תגידו לנו, אנחנו בינתיים נושמים את כל הגועל נפש הזה

יעקב פלאצ'י: לעירייה לצערי אין - - -     

אברהם בצלאל: אני צריך לתת שיניים למשרד לאיכות הסביבה? לא הבנתי

אברהם בצלאל:  יש לו, מה הוא עושה איתם? אתה מדבר על עוד תקנים

אברהם בצלאל:  מהם התקנים שקיימים? מה הידע שאתם יודעים? מה עשיתם עם זה? לקרוא לשימוע זה מאוד נחמד

אברהם בצלאל:  אבל באמת, אני אומר, זה סיפור של כמה שנים

אברהם בצלאל:  מילא היית אומר לי שב-2023 כאילו איך אומרים, פעם ראשונה שאתם מודעים לדבר הזה

אברהם בצלאל:  יושבים פה אנשים שכבר שנים מדברים על זה

אברהם בצלאל:  יש פה דיונים שנה אחרי שנה, כמו שנאמר

אברהם בצלאל:  ואיפה המשרד לאיכות הסביבה? מה הוא עשה עם זה?     

קריאה: כלום, כלום ושום דבר

יוראי להב-הרצנו: רגע, אמיר, אולי תענה?      

אברהם בצלאל: רגע, יש פה את יעקב

יעקב פלאצ'י: הדבר הנוסף הוא, כפי שצוין פה, שאני רוצה לציין פה

יעקב פלאצ'י:  תמ"א 75 ופינוי התעשייה הפטרוכימית מחיפה, כפי שנאמר פה, לא יכול להיות לאשדוד

יעקב פלאצ'י:  ראש עיריית אשדוד נפגש בחודשיים האחרונים הן עם השרה להגנת הסביבה והן עם שר האנרגיה, ישראל כץ והודיע להם חד משמעית שאשדוד לא תאפשר העברת תשתיות נוספות מזהמות לשטחה

יעקב פלאצ'י:  אני מקווה שלא נצטרך להגיע למאבק ציבורי בעניין הזה

יעקב פלאצ'י:  אבל אנחנו נעשה כל מה שניתן כדי שזה לא יקרה

יעקב פלאצ'י:  בנוסף, אנחנו ניהלנו בתקופה האחרונה מאבק מול חברת חשמל, על מנת למנוע הפעלת יחידות מזהמות

יעקב פלאצ'י:  ואנחנו נעמוד על כך שהדברים האלה לא יימשכו

יוראי להב-הרצנו: יעקב, שאלה

יוראי להב-הרצנו:  לך יש, לעיריית אשדוד יש גישה למצלמות הבקרה של המשרד להגנת הסביבה שמותקנות במפעל באזור התעשייה הצפוני באשדוד?     

יעקב פלאצ'י: יש לה, לאיגוד, האיגוד הוא למעשה זרוע שלנו

יוראי להב-הרצנו: הבנתי

יוראי להב-הרצנו:  אז יש לכם

יוראי להב-הרצנו:  מדוע אתם לא נותנים גישה לציבור למצלמות הללו?      

קריאה: לא יכולה

יוראי להב-הרצנו: למה? בחיפה יש גישה לציבור

יוראי להב-הרצנו:  אז למה באשדוד לא?     

קריאה: המצלמה או כל הנתונים זה הנתונים של המשרד להגנת הסביבה בהתאם להיתרי פלטה

קריאה:  ולכן מי שצריך לתת את זה, זה יהיה - - -     

יוראי להב-הרצנו: לכם אין התנגדות לאפשר לציבור גישה לנתונים האלה

קריאה: להיפך

יוראי להב-הרצנו: אז אמיר, למה אתם לא נותנים? המשרד להגנת הסביבה, למה אתם לא נותנים גישה לציבור, בדומה לחיפה?     

אמיר זלצברג: הכוונה למצלמות של הלפיד? של בית זיקוק?     

יוראי להב-הרצנו: של כל המצלמות שנמצאות בבתי הזיקוק או בכל המפעלים

יוראי להב-הרצנו:  איפה שיש לכם מצלמות שמנטרות אחר המפגעים הללו

אמיר זלצברג: אוקיי

אמיר זלצברג:  אני מוכן לבדוק את זה

אמיר זלצברג:  אני לא הכרתי שיש איזה שהוא רצון לפרסם

אמיר זלצברג:  לא הכרתי

אמיר זלצברג:  אני מוכן לבדוק את זה ולחזור לאדוני חבר הכנסת

קריאה: לא רק מצלמות, נתונים און ליין

יוראי להב-הרצנו: כן, אלה הנתונים

יוראי להב-הרצנו:  על זה אני מדבר

אמיר זלצברג: הנתונים מפורסמים כולם

אמיר זלצברג:  איזה נתון לא מפורסם?     

יוראי להב-הרצנו: אני מדבר על הגישה למצלמות

אמיר זלצברג: המצלמות אני מוכן לבדוק

יוראי להב-הרצנו: בחיפה זה קורה

אמיר זלצברג: לא ידעתי שיש בקשה

אמיר זלצברג:  הכוונה למצלמה שמצלמת את הלפיד של בית הזיקוק

אברהם בצלאל: אמיר, נמצא איתנו פה תושב אשדוד, שהוא גם חבר הכנסת

אברהם בצלאל:  חבר כנסת והוא גם תושב אשדוד שמכיר את המצוקות וגם שומע את רחשי הציבור עצמם כל יום

אברהם בצלאל:  וגם הוא עצמו מרגיש

אברהם בצלאל:  הוא וילדיו

אברהם בצלאל:  אז אני אשמח מאוד ידידי, יושב ראש הסיעה שלנו, ינון אזולאי, בבקשה

ינון אזולאי: תודה רבה

ינון אזולאי:  קודם כל הוא נושם את המפגעים

אברהם בצלאל: אשדוד

אברהם בצלאל:  ונושם את האוויר של אשדוד

ינון אזולאי: אבל לצערי זה לא אוויר נקי

ינון אזולאי:  אז קודם כל תודה רבה לך אדוני היושב ראש

קריאה: זה לא אוויר פסגות

ינון אזולאי: אתה יודע מה? שלא יהיה פסגות

ינון אזולאי:  שיהיה אוויר נקי, מספיק לנו

ינון אזולאי:  אנחנו מסתפקים גם בזה

ינון אזולאי:  קודם כל, תודה רבה לך אדוני יושב הראש, שקודם כל בכלל בכל נושא, גם איכות סביבה וגם פריפריה אתה תמיד נמצא וזו הוועדה בעצם

ינון אזולאי:  אז זה השילוב הכי טוב שיש, הכי טוב, כן? אבל זו המציאות

ינון אזולאי:  ויוראי, תודה רבה לך על עצם הדיון

ינון אזולאי:  אני גם בעבר גם בנושא של אשדוד, אני טיפלתי בזה ואני עכשיו גם אהיה מאותגר לטפל בזה יותר

ינון אזולאי:  אז יוראי יש לך לא רק שותף, אלא ביחד לעשות את הכול

ינון אזולאי:       אני גם מכיר את שרון מרק, אני לא יודע אם היא נמצאת פה או לא

יוראי להב-הרצנו: הייתה בזום

ינון אזולאי: שהיא באמת לקחה את זה ושנים היא בתוך זה

ינון אזולאי:  וכשאני מסתכל, לפעמים אנשים אומרים: שמע, בסדר, עוד קצת ריח פה

ינון אזולאי:  נו מה, נו רע

ינון אזולאי:  אבל זה מחלות

ינון אזולאי:  זה לא ריח

ינון אזולאי:  זה לנשום מחלה ומחלה נכנסת וזה עוד חיידק ועוד חיידק ובסוף זו מחלה גדולה

ינון אזולאי:  ילדים הולכים ונושמים את זה, גדלים עם מחלות נוראות

ינון אזולאי:  מתים מזה

ינון אזולאי:  כן, מתים מזה

ינון אזולאי:  ולפעמים יש נפגעים שסובלים את הנכות הזאת

ינון אזולאי:       אני גר ברובע ז' באשדוד, בטח מי שאשדודי יודע מה זה

ינון אזולאי:  גם לשם זה מגיע, עד ליבנה זה מגיע

ינון אזולאי:  עכשיו אני מסתכל, לפעמים עירייה שמסתכלת נטו אומרת שמע, אני רוצה להיות עירייה עשירה, עירייה איתנה

ינון אזולאי:  זו לא המגמה

ינון אזולאי:  זה לא מה שצריך לנהל עיר

ינון אזולאי:  צריך לנהל, לראות קודם כל מה התושבים

ינון אזולאי:  אז מה אתה רוצה, שתהיה לנו עיר עשירה עם תושבים מתים? עם תושבים חולים? לזה אנחנו לא צריכים להגיע

ינון אזולאי:  וזה המאבק שלנו

ינון אזולאי:  המאבק שלנו להיות בריאים

ינון אזולאי:  גם אם העיר תהיה ענייה, אבל אנשים יהיו בריאים ומאושרים

ינון אזולאי:  זה מה שצריך

ינון אזולאי:  כשאנחנו נהיה בריאים אנחנו נהיה מאושרים

ינון אזולאי:  אנחנו מוכנים לשלם בשביל שנהיה בריאים

ינון אזולאי:  כל אחד מאתנו, אם חס ושלום הוא צריך איזה משהו הוא רץ לרופא ומשלם לרופאים פרטיים בשביל להיות בריא

ינון אזולאי:  אז העירייה תהיה עשירה

ינון אזולאי:  אנחנו עצמנו לא רוצים גם כן להיות עשירים

ינון אזולאי:  לא רק שהעירייה לא, גם אנחנו לא רוצים להיות עשירים, אנחנו רוצים להיות בריאים

ינון אזולאי:  עשיר זה עיניים, שיניים, ידיים, רגליים

ינון אזולאי:  אם יש לנו את זה ללכת כל בוקר, אז אנחנו יודעים שעשינו את המאה אחוז בשביל עצמנו לחיות טוב אחד עם השני

ינון אזולאי:  כשאנחנו חלילה לא מרגישים טוב זה מעכיר את האווירה

ינון אזולאי:  ובסוף גם העירייה לא עשירה בגלל זה

ינון אזולאי:       והמשרד לאיכות הסביבה, יש לכם חלק גדול בנזק שאנחנו חיים בו, בחולים שנמצאים

ינון אזולאי:  אף אחד לא נקי מזה

ינון אזולאי:  אתם גורמים לזיהום האוויר הזה

ינון אזולאי:  אם רוצים להביא לנו את חיפה לאשדוד, זה לא יקרה

ינון אזולאי:  זה לא יקרה

ינון אזולאי:  ולא משנה מה יהיה, זה לא יקרה

ינון אזולאי:  תפתחו עוד בית עלמין באשדוד וזהו

ינון אזולאי:  פתחתם בית חולים, תפתחו גם בית עלמין

ינון אזולאי:  אי אפשר, אי אפשר להמשיך לחיות ככה

ינון אזולאי:  אנחנו נושמים את זה, אני יודע מה זה

ינון אזולאי:  באמצע הלילה הילד שלי יכול להתעורר ולהגיד לי 'אבא, לא יודע, יש פה איזה ריח'

ינון אזולאי:  אז מה אני אגיד לו? נותנים לך את הרעל ישר לגוף, דרך הנשימה שלך? דרך האוויר שלך?     אנחנו צריכים לעשות הכול שזיהום האוויר הזה לא רק שלא יהיה לנו יותר, להוציא אותו, לזרוק אותו מהעיר

ינון אזולאי:  יש מספיק אזורים מרוחקים במדינה הזאת שאפשר לקחת אותם במקומות נידחים

ינון אזולאי:  אז שיהיה ארנונה לאיזה מקום, לא יודע לאן תקראו לזה

ינון אזולאי:  שיהיה באוויר, שייקחו את כל הארנונה למדינה מבחינתי, למשרד לאיכות הסביבה

ינון אזולאי:  אבל לא יכול להיות שאנחנו פה כל יום נקום ונבדוק האם אנחנו חיים טוב, האם אנחנו בריאים? רגע, אני משתעל, למה אני משתעל

ינון אזולאי:  דלקת הראות הזאת ממה נובעת לו? האדם הזה חולה במחלה, ממה? המחלה הנוראה, ממה זה? ואז אומרים תשמע, יש שם זיהום אוויר

ינון אזולאי:  תסתכלו את הנתונים מה קורה

ינון אזולאי:  תסתכלו את הנתונים מה קורה עם המחלה באשדוד

ינון אזולאי:  שלא תדעו מה זה המחלה הנוראה הזאת

ינון אזולאי:  אני יודע מה זה, לצערי

ינון אזולאי:  אבא של נפטר מהמחלה

ינון אזולאי:  אז אני יודע מה זה לטפל באבא או בבן משפחה כזה

ינון אזולאי:  אז מה אנחנו רוצים? שבכל בית חלילה יקרה דבר כזה?     

קריאה: זה כבר קורה

ינון אזולאי: וזה כבר קורה

ינון אזולאי:  אנחנו צריכים לשבת ואת הנזק הזה שאנחנו צריכים את המפגע התברואתי הזה להעיף אותו מאשדוד ולעשות את הכול שחיפה לא יגיע לאשדוד ולא שום דבר אחר לא יגיע לאשדוד

ינון אזולאי:  יש מספיק

ינון אזולאי:  גם את הקיים אפשר להוציא ומה שנשאר אפשר לטפל בזה, אפשר לטפל בסינון של זה

ינון אזולאי:  והמשרד לאיכות הסביבה, אני פונה לשרה לאיכות הסביבה

ינון אזולאי:  לא רק בחופים לטפל ולא רק בקרנות שיש שם

ינון אזולאי:  אלא לטפל במפגעים האלה בראש ובראשונה

ינון אזולאי:  בבריאות הציבור

ינון אזולאי:  כן, בריאות הציבור זה אצלך

ינון אזולאי:  אם אנחנו נחסוך בזה יהיה לנו כסף לבריאות, נוכל להפנות את הכסף הזה לדברים יותר חשובים לנו

ינון אזולאי:  תודה

אברהם בצלאל: תודה רבה לחבר הכנסת

אברהם בצלאל:  דברים, איך אומרים? מדם ליבך

אברהם בצלאל:  ואני, רק לא היית בהתחלה

אברהם בצלאל:  דיברו פה על משרד הבריאות, שחייבים לקחת את זה ביחד, לטפל בזה

אברהם בצלאל:  כי משרד הבריאות לא מכיר מספיק או לא בסמכותו מספיק

אברהם בצלאל:  או אין לו אפילו נתונים

ינון אזולאי: האחריות היא היום עלינו, אדוני יושב הראש

ינון אזולאי:  אנחנו גם כממשלה אסור לנו להתנער

ינון אזולאי:  ולא משנה איזה משרד

ינון אזולאי:  כיום וכחברי כנסת, כשליחי ציבור

ינון אזולאי:  אבל עוד יותר, עוד יותר האחריות עלינו שאנחנו היום בממשלה

ינון אזולאי:  אנחנו לא יכולים היום להזיז את זה מאתנו

ינון אזולאי:  אנחנו נפנה, כמו שאתה אומר, לשר הבריאות, שכולם יודעים שהוא עושה פה עבודה טובה

ינון אזולאי:  לא בגלל שהוא מהמפלגה שלי

ינון אזולאי:  אנחנו יודעים את זה

ינון אזולאי:  צריך לפנות למשרדים ולא לחשבן

ינון אזולאי:  אנחנו צריכים לדאוג לבריאות הציבור

ינון אזולאי:  בשביל זה הם שלחו אותנו

ינון אזולאי:  לא שלחו אותנו בשביל לעשות את המשכורת וללכת

אברהם בצלאל: אוקיי, תודה רבה

יוראי להב-הרצנו: אני מוכרח ללכת למליאה, כי יש לי שאילתה שאני שואל

אברהם בצלאל: גם לי יש שאילתה

אברהם בצלאל:  אבל אני גם חייב לסיים עד 11:00

אברהם בצלאל:  גם ככה חייבים לסיים עד 11:00

אברהם בצלאל:  יש לי גם שאילתה

אברהם בצלאל:  בגלל שהזמן קצת קצר יש עוד כמה אנשים שהגיעו ורוצים לדבר ואנחנו חייבים לסיים

אברהם בצלאל:  אם נצליח, אבל כאילו, יש פה כמה, יש פה ד"ר אלי נחמני

אברהם בצלאל:  לא יודע אם יושב ראש האופוזיציה לשעבר או לעתיק?      

אליאס לחמני: בהווה בוודאי

אליאס לחמני:  לא יודע מה יהיה בעתיד

ינון אזולאי: לא משנה

ינון אזולאי:  הוא בא פה כחלק מהאזרחים של אשדוד

ינון אזולאי:  אתה מסכים איתי אלי?     

אברהם בצלאל: לא יודע, כתבו לי

אברהם בצלאל:  כי עירייה צריך להדגיש

אברהם בצלאל:  אני צריך להדגיש יושב ראש האופוזיציה

ינון אזולאי: אלי, אתה בא קודם כל כאזרח

אליאס לחמני: נכון

אליאס לחמני:  אני חבר המועצה 15 שנה

אליאס לחמני:  אני חבר ועדת איכות הסביבה גם פחות או יותר אותן שנים

אליאס לחמני:  לצערי, יש מדיניות של יד קלה או בכלל לא מדיניות של אכיפה של המשרד לאיכות הסביבה

אליאס לחמני:  אנחנו אומרים את זה בכל ישיבת ועדה של איכות הסביבה בעיר

אליאס לחמני:  אנחנו רואים את חוסר המעש וחוסר האכיפה

אליאס לחמני:  העניין שמפעלים מזהמים וחוזרים

אליאס לחמני:  אנחנו יודעים בדיוק מה המפעלים המזהמים

אליאס לחמני:  אנחנו לא מדברים על שנה שנתיים

אליאס לחמני:  אנחנו מדברים על עשרות שנים של זיהום

אליאס לחמני:  ואף אחד לא עושה שום דבר

אליאס לחמני:       אנחנו מדברים על נושא של תחנות ניטור שנסגרות או מכוילות כאשר כל המפעלים יודעים מתי הם מכוילים

אליאס לחמני:  ואז יכול להיות שבאותם רגעים אותם מפעלים עושים גם את הכיולים אצלם במפעלים

אליאס לחמני:       אנחנו מרגישים את זה בתחלואה, אנחנו מרגישים את זה בכל רגע ורגע

אליאס לחמני:  גם בריח שאנחנו מריחים וגם בבריאות של התושבים

אליאס לחמני:  עצימת העין של המשרדים היא מקוממת

אליאס לחמני:  אנחנו, אם לא היינו עושים את המלחמה בנושא הזה של היתר הפליטה שנתנה איכות הסביבה, נתן, המשרד לאיכות הסביבה נתן את ההיתר

אליאס לחמני:  ואנחנו נלחמנו ועצרנו את זה

אליאס לחמני:  רק אז המשרד לאיכות הסביבה חזר בו

אליאס לחמני:  אנחנו חייבים לעשות כל פעולה ובמיידי

אליאס לחמני:  אנחנו לא ניתן לאף אחד להביא עוד מפעלים מזהמים

אליאס לחמני:  אנחנו לא רק שלא נביא מפעלים מזהמים, אלא אנחנו נצמצם את המפעלים המזהמים פה בעיר

אליאס לחמני:  אנחנו חולים

אליאס לחמני:  אנחנו צריכים להבריא את האזור הזה

אליאס לחמני:  האזור הזה הוא אזור מזוהם

אליאס לחמני:  הפכנו להיות פח אשפה של המדינה וחייבים לעצום את זה

אברהם בצלאל: תודה אלי

אברהם בצלאל:  רעות כהן נמצאת איתנו פה? בבקשה, ממגמה ירוקה

רעות כהן גנדנשטיין: נמצאת

רעות כהן גנדנשטיין:  מגמה ירוקה וגם תושבת יבנה

רעות כהן גנדנשטיין:  לשמחתי, בסוף הדיון הזה רוב מה שתכננתי להגיד כבר נאמר

אברהם בצלאל: אני רק מבקש מראש סליחה, לא כולם יוכלו לדבר

אברהם בצלאל:  אני יודע שאנשים הגיעו ורצו להשמיע

אברהם בצלאל:  אבל, אז לפחות עכשיו שיבנה ירגישו שהיא, רעות כהן מייצגת אתכם

אברהם בצלאל:  למרות שייצגו אתכם גם, יש פה, כן, האנשים החשובים שהגיעו

אברהם בצלאל:  בבקשה רעות, כן

רעות כהן גנדנשטיין: קצת צעקתי את זה קודם כשהתפרצתי

רעות כהן גנדנשטיין:  אבל באמת חלק גדול מהכאב והסבל של התושבים ביבנה זה העובדה הזאת שכולנו נכנסנו לשכונה חדשה, אל דירות חדשות

רעות כהן גנדנשטיין:  ואם זה מי שהגיע עם קצת אסתמה נהיה לו קצת אסתמה

רעות כהן גנדנשטיין:  ומי שרגיל לישון עם חלון פתוח גילה שהוא לא יכול כבר לעשות את זה

רעות כהן גנדנשטיין:  ואזור התעשייה הצפוני של אשדוד הוא מייצר מפגעים וזיהום אוויר כבר שנים ארוכות

רעות כהן גנדנשטיין:  יש פה כרוניקה ארוכה

רעות כהן גנדנשטיין:       באשדוד מי שגר סמוך לאזור הזה זה רק מי שלא הייתה לו ברירה

רעות כהן גנדנשטיין:  כל מי שיכל ברח משם ויצא משם

רעות כהן גנדנשטיין:  ולצערי, כמו שהקימו את השכונה שלי, אז גם באשדוד בונים עכשיו ממש סמוך לנמל שכונת פאר חדשה

רעות כהן גנדנשטיין:  וזה נראה שאין הפקה של לקחים

רעות כהן גנדנשטיין:  החשש מפינוי מפרץ חיפה לתוך אשדוד גם הוא מדאיג

רעות כהן גנדנשטיין:  ואני באמת תמהה איך זה יכול להיות שהפתרון של המדינה זה פשוט להזיז זיהום ממקום אחד למקום אחר

רעות כהן גנדנשטיין:  איך אין בעצם יותר מאמץ לאנרגיות ירוקות ויותר מאמץ לגמול אותנו מתזקיקי נפט? ולמעשה פשוט חוזרים על אותן הטעויות פשוט במקום אחר

רעות כהן גנדנשטיין:       דיברו פה על התקינה של המשרד להגנת הסביבה

רעות כהן גנדנשטיין:  המשרד להגנת הסביבה במחוז דרום מכסה 60% משטח מדינת ישראל ויש בו הכי הרבה מפעלים מכל שאר המחוזות

רעות כהן גנדנשטיין:  ועם זאת, אז אמרו פה מספרים מצחיקים של שלושה תקנים של אכיפה, שניים מאוישים

רעות כהן גנדנשטיין:  יש שמיכה שהיא קצרה מידי

רעות כהן גנדנשטיין:  וכל פעם כשמישהו מושך אותה לכיוונו, במקום אחר היא חסרה

אברהם בצלאל: אמיר, חסר כסף לעוד תקן?     

אמיר זלצברג: התשובה היא שחד משמעית אנחנו צריכים עוד תקנים

אמיר זלצברג:  התשובה היא חד משמעית, בוודאי

אברהם בצלאל: אני שואל האם באיכות הסביבה חסר להם כסף לעוד תקן אחד?     

אמיר זלצברג: התשובה היא כן

אמיר זלצברג:  כן

אמיר זלצברג:  התשובה היא כן

רעות כהן גנדנשטיין: כן

רעות כהן גנדנשטיין:  על זה מדבר דוח מבקר המדינה

רעות כהן גנדנשטיין:  זה מצב אבסורדי

רעות כהן גנדנשטיין:  איך הם אמורים להגיע ולעשות את העבודה אם אין מי שיעשה? על זה קם ונופל דבר

רעות כהן גנדנשטיין:  בגלל זה אין יותר שימועים ואין יותר אכיפה ואין יותר צווים

רעות כהן גנדנשטיין:  בפירוש

רעות כהן גנדנשטיין:  תושבי יבנה ייצרו בשנה האחרונה מאות פניות

רעות כהן גנדנשטיין:  לכן הגיעו המשרד להגנת הסביבה והתחילו לעשות את העבודה בשטח

רעות כהן גנדנשטיין:  וזה מה שקורה כל כמה שנים

רעות כהן גנדנשטיין:  קרה עם תושבי גן יבנה, קרה עם תושבי ניר גלים, קרה עם תושבי אשדוד

רעות כהן גנדנשטיין:  אי אפשר להיות ב- cycle הזה, יש פה כרוניקה מאוד ארוכה

קריאה: קרה גם עם תושבי יבנה, פשוט לפני כמה שנים

אברהם בצלאל: אוקיי

אברהם בצלאל:  אנחנו חייבים, רק אם אפשר להתכנס לסיום

רעות כהן גנדנשטיין: כן

רעות כהן גנדנשטיין:  מצטרפת לקריאה למשרד הבריאות לחקור את נושא הבריאות

רעות כהן גנדנשטיין:  אי אפשר להסתכל על זה בנפות ואי אפשר לחכות שהמשרד להגנת הסביבה יזמין את התושבים, כי עד אז יחלפו עשורים וכבר תהיה תחלואה נרחבת עוד יותר בסרטן

רעות כהן גנדנשטיין:       מצטרפת לקריאה בהכרה באזור תעשייה צפוני אשדוד כמוכה זיהום אוויר ולקריאה לתוכנית ממשלתית סדורה לצמצום הפליטות

רעות כהן גנדנשטיין:  ובוודאי לקריאה להגדלת התקנים לאכיפה באופן שפרופורציונלי לעבודה שנדרש המחוז לעשות

רעות כהן גנדנשטיין:  תודה רבה

אברהם בצלאל: אוקיי, תודה רבה

אברהם בצלאל:  הגב' יעל גביש תבור, תושבת גדרות

אברהם בצלאל:  בבקשה

אברהם בצלאל:  רק בקצרה, כי אנחנו חייבים להתכנס לסיום, גם כי אי אפשר אחרי 11:00 לקיים את הישיבה, וגם כי אני חייב להיות למעלה במליאה, יש לי שאילתה ב-11:00 אז אני חייב גם להיות

יעל גביש תבור: ממש בקצרה

יעל גביש תבור:  אז כפי שנאמר, יש כאן כמה אנשים שאנחנו נפגשים, לצערי, לא פעם ולא פעמיים בדיונים

יעל גביש תבור:  אני מאוד מקווה אדוני יושב הראש באמת ממך, מפה תצא הקריאה לטפל לאלתר במצב

יעל גביש תבור:  אני רק רוצה לספר קצת, אנחנו בגדרות, משטר הרוחות מאשדוד פוגע בנו

יעל גביש תבור:  יש לנו בית, קניתי

יעל גביש תבור:  עברנו מארצות הברית, בחרנו לגור באזור ירוק

יעל גביש תבור:  ועם זאת, כל הצד המערבי שלי החלונות סגורים

יעל גביש תבור:  אנחנו לא יכולים לנשום

יעל גביש תבור:  הבן שלי, יש לי ארבעה ילדים, שיהיו בריאים

יעל גביש תבור:  שלושה נולדו בארצות הברית, אחד נולד בארץ

יעל גביש תבור:  רק זה שנולד בארץ הוא אסטמתי

יעל גביש תבור:  אסטמתי קשה

יעל גביש תבור:  אני לא יודעת איך לא נמצאים הנתונים לגביו

יעל גביש תבור:  אין שבועיים שהוא לא, אנחנו לא צריכים לבקר אצל הרופא לעבור כל מיני בדיקות

יעל גביש תבור:  רק ככה, הוא היחיד שבאמת אסטמה מאוד רצינית

יעל גביש תבור:       אתה מוזמן לטייל גם אצלנו, באזור הכפרי שלנו

יעל גביש תבור:  להריח את הריחות

יעל גביש תבור:  וכמו שאמרתי קודם, אני לא מוטרדת רק מהריחות, אני מוטרדת ממה שאני נושמת ואני לא מריחה

יעל גביש תבור:  ואני יודעת שיש

יעל גביש תבור:  אני יודעת

יעל גביש תבור:  וביקשנו לא פעם ולא פעמיים שינטרו את האוויר, ינטרו עוד כל מיני דברים

יעל גביש תבור:  אנחנו לא מקבלים תשובות

יעל גביש תבור:  תודה

אברהם בצלאל: אוקיי, אנחנו נסכם את הדיון, ברשותכם

אדיר קיסר: אדיר קיסר

אדיר קיסר:  תושב, זעקת התושבים

אדיר קיסר:  תודה, תודה קודם כל לנקודה האחרונה הזאת שבאמת צר לנו להיות פה

אדיר קיסר:  אבל אנחנו גם שמחים שאתה מנהל את הדבר הזה ממש בתקיפות

אברהם בצלאל: ובנועם

אדיר קיסר: ובנועם ובחיוך

אדיר קיסר:  ולהגיד משהו לאנשים הנחמדים האלה שאנחנו נפגשים איתם תקופה

אדיר קיסר:  אם אתם לא מסוגלים לעשות תפקידכם, תניחו את הדברים ותלכו

אדיר קיסר:  כי אנחנו רואים שזה לא נעשה

אדיר קיסר:  אם מבחינת תקנים או כל סיבה אחרת

אדיר קיסר:  יש גם משהו שהוא מעבר לתפקיד שלכם ושאנחנו מרגישים אותו

אדיר קיסר:  שהדברים מושתקים בעיריית אשדוד

אדיר קיסר:  הדברים מושתקים

אדיר קיסר:  יש שם דברים, יש שם כסף רב

אדיר קיסר:  ואנחנו מבקשים שתשחררו אותנו מהתפקיד שלכם, אתם לא עושים את זה כמו שצריך

אברהם בצלאל: טוב, תודה

משה חזות: רק משפט

משה חזות:  החומרים המסוכנים שמגיעים מהצפון, יבנה, אשדוד, זה מתחם של 40 ק"מ

משה חזות:  צריך גם לחשוב על הנקודה הזאת

משה חזות:  שמחר בבוקר טיל מגיע לחומרים האלו שם ואז קורה, קורית לנו בעיה מאוד רצינית

אברהם בצלאל: אנחנו חייבים להתכנס, חברים

משה חזות: אנחנו מבקשים שיהיו שימועים, אדוני יושב הראש, שיהיה שימועים

משה חזות:  שכל השימועים יפורסמו לקהל הרחב

אברהם בצלאל: זה אחד מהדברים שאני רוצה

ליאון דיציאן: בבקשה משפט אחד

ליאון דיציאן:  משפט אחד

ליאון דיציאן:  אני גם תושבת יבנה, אני פעילה בנושא הזה

ליאון דיציאן:  שמי לי-אור דיין

ליאון דיציאן:  אני פעילה בנושא משנת 2014

ליאון דיציאן:  כבר הייתי בישיבה כזאת בשנת 2017

ליאון דיציאן:  יחד עם אלי ויעל

ליאון דיציאן:       מעבר למפגעים שזיהו ואני שמחה שזיהו אותם ויודעים מי הם אחרי כל כך הרבה שנים

ליאון דיציאן:  יש מפגעים פיראטיים, יש את אתר האשפה והבוצה שמוקצה לו 64 מיליון שקלים משנת 2014 ועדיין לא מטופל

אברהם בצלאל: אוקיי, תודה

ליאון דיציאן: ואנחנו ממש מבקשים את עזרתכם בטיפול

אברהם בצלאל: תודה, תודה

אברהם בצלאל:  אני מתנצל, קיבלתי כבר טלפון שאני חייב לעלות

אברהם בצלאל:  לא יעזור, אני מתנצל בשם האנשים שלא דיברו

עידן שיר תבור: לא, זה 60,000 שקלים לעשות סקר

עידן שיר תבור:  60,000 שקלים, זה הכול

אברהם בצלאל: טוב, אנחנו נטפל בזה מול שר הבריאות

אברהם בצלאל:  גם מהמפלגה שלנו, גם כמו שידוע איש יקר ואיש מעש

אברהם בצלאל:  ואנחנו נשתדל לטפל בדבר הספציפי הזה

אברהם בצלאל:       דבר ראשון, אני מפנה את עצמי למשרד איכות הסביבה

אברהם בצלאל:  דבר ראשון אני רוצה נתונים לוועדה, כן? נתונים מסודרים כמה חריגות היו בפליטה, כן? באזור התעשייה

אברהם בצלאל:  מי המפעלים, מה הרמה של כל מפעל

אברהם בצלאל:  מה הפעולות שהמשרד עשה, מה הוא מתכוון לעשות

אברהם בצלאל:  קנסות, האם הוטלו

אברהם בצלאל:  ואני מקווה שעד שתגישו כבר לפחות תגידו שיש איזה מקום אחד או שניים שקיבל קנסות

אברהם בצלאל:  וכמובן הפעילות של השקיפות לציבור עצמו

אברהם בצלאל:  הציבור עצמו צריך לדעת מה קורה

אברהם בצלאל:  וכמובן גם את השימועים עצמם, שהציבור יידע מי קיבל שימוע ומה נעשה בנושא הזה

אברהם בצלאל:  שקיפות זה א'-ב'

אברהם בצלאל:       ממשרד הבריאות אני כן מבקש לקיים בחינה מסודרת

אברהם בצלאל:  כן? של הקשר בין הזיהום לבין התחלואה עצמה

אברהם בצלאל:  שאני חושב שוודאי שזה דבר נכון

אברהם בצלאל:  זה שמשרד הבריאות לא מכיר בזה, אז אני מקווה מאוד שאחרי סקר או לא יודע, כמה שזה עולה, זה דבר מינורי

אברהם בצלאל:  זה דבר שחייבים לעשות אותו

אברהם בצלאל:  הוא דבר פשוט שחייבים לקיים, לעשות את זה

אברהם בצלאל:       מאיגוד ערים, מהמנכ"לית היקרה, אני מבקש את התוצאות של הניטור של תשע התחנות באשדוד, אל מול התקן המותר

אברהם בצלאל:  מה קורה איתם? האם נדרשות תחנות ניטור נוספות? והעברת בחינת ההשלכות, העברת מפעלים מזהמים נוספים לאשדוד

אברהם בצלאל:       אני כן אומר, בעזרת השם, אנחנו נאבק שלא יעבור שום מפעל נוסף מבתי הזיקוק, מאזורים של חיפה, מפרץ חיפה לאזור אשדוד

אברהם בצלאל:  זה א'-ב'

אברהם בצלאל:  אני וחבריי ינון, חבר הכנסת יוראי, אנחנו ניאבק כמה שאנחנו יכולים בדבר הזה ואני מקווה שגם בעזרת השם נצליח

אברהם בצלאל:  זה אחד

אברהם בצלאל:       אני מבקש כן דיון בעזרת השם מיד במושב הבא

אברהם בצלאל:  גג חודש הראשון של המושב, לראות מה התקדמנו, מה עשינו

אברהם בצלאל:  והמשרדים, אני מקווה שתהיו יותר מוכנים

אברהם בצלאל:  לפחות אני כן דורש ורוצה לראות באיזה לפחות מפעל אחד שאנחנו מוציאים לו צו סגירה

אברהם בצלאל:  לא כי אני מחפש להוציא צו סגירה למפעלים

אברהם בצלאל:  כי אני חושב שזה חובה למען ישמעו וייראו

אברהם בצלאל:  בלי שנעשה איזה משהו מרחיק לכת בנושא הזה שום דבר לא יקרה

אברהם בצלאל:  אנחנו נשב פה עוד שנה ועוד שנה ובינתיים אנשים, כמו שדיבר פה חבר הכנסת ינון אזולאי מדם ליבו, אנשים לצערנו מתים

אברהם בצלאל:  לא ימותו

אברהם בצלאל:  אנשים מתים יום יום בצורה ישירה או בצורה עקיפה

אברהם בצלאל:  וכמובן גם חולים שזה דבר שהוא בלתי נתפס בעליל

אברהם בצלאל:  אנחנו חייבים לגרום לאיכות חיים יותר טובה או לפחות נאותה, או לפחות, איך אומרים? הכי נמוכה שצריכה להיות לאנשים שיוכלו להמשיך לחיות במדינה הזאת

אברהם בצלאל:       אני מתנצל שאנחנו חייבים לעלות

אברהם בצלאל:  אני באמת מקבל טלפונים כל הזמן מלמעלה

אברהם בצלאל:  אני באמת חייב לעלות

אברהם בצלאל:  אני מתנצל

אברהם בצלאל:  כבר המליאה התחילה ואני ממש יש לי שאילתה ראשונה ואני חייב להיות למעלה

אברהם בצלאל:  אני ממש מתנצל

אברהם בצלאל:       תודה רבה

אברהם בצלאל:  אנחנו נשמע את השאר בוועדות הבאות, בעזרת השם